HomeEkonomijaUbrzati protok robe i ljudi na granici sa Mađarskom\nUbrzati protok robe i ljudi na granici sa Mađarskom\nBeograd/Budimpešta, 8. septembar 2021.\nDržavni sekretar Ministarstva finansija Vlade Republike Srbije Gojko Stanivuković sastao se danas sa mađarskim državnim sekretarom za oblast finansija Gaborom Gionom, kojem je predstavio dosadašnje ekonomske rezultate Srbije i pakete podrške privredi i građanima u borbi sa pandemijom.\nNa sastanku je bilo reči i o daljem unapređenju ekonomske saradnje, koja je već sada na zavidnom nivou, kao i o budućim reformama na polju fiskalizacije, što je prioritet Ministarstva finansija u narednom periodu.\nTakođe, razmatrana je i saradnja dveju carinskih administracija kako bi se ubrzo protok robe i ljudi na zajedničkim carinskim prelazima.\nStanivuković je istakao da je Mađarska jedan od najvažnijih ekonomskih i političkih partnera Srbije, ocenivši da postoji ogroman potencijal za unapređenje bilateralne saradnje.\nPostoje primeri dobrog poslovnog partnerstva sa mnogim mađarskim kompanijama koje uspešno posluju u Srbiji, uz tendenciju dolaska još većeg broja njih u bliskoj budućnosti, što je zajednički cilj, i Ministarstvo finansija će pružiti neophodnu podršku da do toga dođe, poručio je on.\nDržavni sekretar je, govoreći o ekonomskim rezultatima Srbije, podsetio na to da je stopa rasta Srbije bila 7,6 odsto u prvoj polovini 2021. godine i da je veća u odnosu na projekcije.\nPrema njegovim rečima, zbog veoma dobrih rezultata iz prve polovine godine, podigli smo projekciju rasta za celu godinu na 6,5 odsto, što je opet jedan od najboljih rezultata u Evropi.\nTakođe, kako je rekao, veoma smo zadovoljni odličnim rezultatima u privlačenju stranih direktnih investicija. U prvih sedam meseci privukli smo dve milijarde i 72 miliona direktnih stranih investicija, što znači da su i tokom krize investitori zadržali poverenje u našu zemlju.\nStanivuković je upoznao sagovornika i sa merama ekonomske podrške koje su u Srbiji sprovedene kroz direktnu i indirektnu pomoć preduzećima i preduzetnicima, fiskalnu stimulaciju domaćinstvima, poreske olakšice i obustavu ili odlaganje obaveza, ističući da se sa tim paketom Srbija svrstala u zemlje sa najvećim izdvajanjima za ove namene.\nTreći paket ekonomskih mera za 2021. godinu, kako je objasnio, usmeren je na konkretnije kategorije stanovništa i privrede u vrednosti od 2,2 milijarde evra, odnosno 4,5 odsto BDP -a.\nTako je ukupni paket mera dostigao 17,4 odsto BDP -a i očekuje se da će dodatno doprineti rastu BDP-a sa ciljem stabilizacije na oko četiri odsto u srednjoročnom periodu, podvukao je državni sekretar.\nNa sastanku je, kad je reč o bilateralnoj finansijskoj saradnji, istaknuto da ne postoje nikakve direktne finansijske obaveze dveju država.\nSaradnja iz domena nadležnosti Ministarstva finansija odvija se kroz sprovođenje poreske i carinske politike sprovođenjem pravne regulative, saradnjom organa i razmenom informacija.\nStanivuković je učestvovao i na zajedničkoj sednici dveju vlada, koja je danas održana u Budimpešti, a na kojoj je potpisan Sporazum o srdačnim odnosima i strateškom partnerstvu između Srbije i Mađarske.\nZadržavanje crnogorske poslanice u skladu sa zakonom\nNastavu na daljinu prati 0,9 odsto od svih odeljenja u Srbiji


Levičari zarobili tužioca u Istanbulu\nTalačka kriza okončana: Ubijeni napadači, tužilac preminuo\nSvet Autor:Tanjug, Vladan Alimpijević31. mar. 201513:51 > 22:26\nDrama u zgradi suda u Istanbulu, gde su pripadnici zabranjene radikalne levičarske grupe zarobili tužioca Mehmeta Selima Kiraza, okončana je posle šest sati neizvesnosti akcijom specijalaca - dva napadača su ubijena na licu mesta. Tužilac je teško ranjen a od zadobijenih rana je nešto kasnije preminuo u bolnici.\n„Preminuo je kad je stigao u bolnicu. Dali smo sve od sebe da ga spasemo“, rekao je zvaničnik iz bolnice „Florens Najntingejl“, prenose agencije.\nŠef istanbulske policije Selami Altinok je rekao da su bezbednosne snage pokrenule akciju spasavanja pošto su se iz zgrade suda čuli pucnji, prenela je agencija Rojters.\nPre zvanične potvrde, na sajtu povezanom sa radikalnom levičarskom grupom objavljeno je da je talac ranjen dok su napadači ubijeni.\nAgencija Rojters je prenela da je ovaj tvit okačen ubrzo nakon što se čula pucnjava u zgradi i pošto su viđena dva vozila hitne pomoći kako se odvoze.\nPozivajući se na izjave svedoka, agencije su prenele da je u zgradi suda u Istanbulu, gde je u jednoj kancelariji na šestom spratu zarobljen tužilac Kiraz, odjeknula eksplozija, kao i da se čula pucnjava.\nŠta su tražili otmičari, i kako je tekla talačka kriza\nMarksistička Revolucionarna narodnooslobodilačka partija-Front (DHKP-C) objavila je fotografiju tužioca sa prislonjenim pištoljem na čelo.\nKiraz istražuje ubistvo 15-godišnjeg Berkina Elvana, koji je preminuo marta prošle godine posle 269 provedenih dana u komi zbog povreda zadobijenih u sukobu s policijom u masovnim protestima početkom leta 2013. godine.\nU međuvremenu je istekao rok koji su napadači dali tužiocu da saopšti identitet policajaca za koje tvrde da stoje iza ubistva Elvana.\nMeđu zahtevima je bilo i javno priznanje preko televizije odgovornih policajaca, kao i oslobađanje ljudi koji su uhapšeni zbog učestvovanja u mitinzima solidarnosti, organizovanim posle smrti tinejdžera.\nNovinar „Hurijeta“ je pozvao na mobilni telefon Kiraza, a javio mu se nepoznati muškarac koji mu je rekao da „tužilac trenutno nije dostupan“. Potom je prekinuo vezu, a čulo se da je neka osoba pored njega uzviknula „policija“.\nU početku je rad u sudnicama nastavljen, ali sat vremena posle napada televizijske stanice su javile da su bezbednosne snage evakuisale zgradu da bi se „pripremile za pokretanje operacije sa ciljem okončanja krize“, navodi list.\nU trenutku kada su napadači uleteli u kancelariju tužioca, nekoliko turskih provincija, među kojima i Istanbul, ostali su bez struje.\nTurska agencija Dogan je prenela izjavu ministra energetike Tanera Jildiza koji je rekao da „nije ispravno povezivati nestanak struje sa incidentom u sudnici“.\nGrupa odgovorna za više ubistava\nMarksistička Revolucionarna narodnooslobodilačka partija-Front postoji od 1978. godine. Odgovorna je za više ubistava i samoubilačkih napada. Turska, SAD i EU je tretiraju kao terorističku grupu, prenela je Raša tudej.\nVeruje se da je grupa odgovorna za napade na tursku policiju 2001. godine, a 10. septembra iste godine izvela je samoubilački napad u kom su ubijene tri osobe.\nTurska policija je pre tri nedelje upotrebila vodene topove i suzavac protiv nekoliko stotina demonstranata koji su se okupili da bi obeležili godišnjicu smrti Berkina Elvana. Na protestima su se većinom okupili levičari koji su uzvikivali; „Berkin Elvan je besmrtan“, a sukobili su se s policijom u Istanbulu i Ankari.\nBerkin Elvan (15) je devet meseci bio u komi nakon što ga je u junu prošle godine u glavu policija pogodila patronom suzavca tokom protesta na kojima se slučajno zadesio pošto je izašao da kupi hleb. Preminuo je 11. marta prošle godine, a njegova smrt je pokrenula talas protesta.\nViše u prilogu Vladana Alimpijevića:


RUSIJA: 70 miliona hakerskih napada u 2016.\nTema: RUSIJA: 70 miliona hakerskih napada u 2016.\n29.01.2017, 20:59 #1\nU prošloj godini ruske bezbednosne službe registrovale su 70 miliona sajber-napada preko interneta na računare kompanija i vladine informatičke sisteme. Ovaj podatak izneo je u ruskoj Dumi portparol federalne službe bezbednosti (FSB) Nikolaj Mirašov.\nOn je dodao da je većina napada izvedena iz inostranstva kao i da su u ovom trenutku ruski sistemi za obezbeđivanje prenosa podataka dovoljno moćni da te napade odbiju.\nIpak, upozorio je na to da uprkos što je na primer jedna od najvećih kompanija Gazprom, ili državna železnica, sposobna da se nosi sa rastućim bojem sajber napada, postoje i kompanije koje ne shvataju dovoljno ozbiljno informatičke pretnje i izazove.\nSve ovo je izrečeno na sastanku u Komitetu za informatičku politiku Državne dume čija je glavna tema bila odbrana i bezbednost u ovoj oblasti, javlja „Raša tudej“.\nRanije ovog meseca šef ruskog Saveta za bezbednost Nikolaj Patrušev je izjavio da smo svedoci sve većeg broja napada sa ciljem uništavanja informatičke infrastrukture, krađe visokih tehnoligija i ličnih podataka građana. On je tada dodao da je administracija Baraka Obame silnu energiju uložila u to da optuži Moskvu za sajber napade, a da se pritom prećutkuje činjenica da je većina svetskih servera na američkoj teritoriji i da se oni konstantno koriste za špijuniranje celog sveta.\nU decembru mesecu prošle godine FSB je objavila upozorenje da je ruski finansijski sistem pod velikim napadom i tada je ustanovljeno da napadi dolaze sa servera iz Holandije, a koji pripadaju ukrajinskim provajderima.


Štab za vanredne situacije opštine Lučani konstatovao je danas da je značajno povoljnija epidemiološka situacija, jer nije zabeleženo povećanje broj zaraženih COVID-19, kao i da je broj osoba koje se obraćaju kovid ambulanti za pomoć znatno manji nego prethodnih dana. Istaknuto...\nDejan Pavlović, predsednik sindikata Sloga zaposlenih u MO i VS potvrdio je za Nova.rs da je prema nezvaničnim podacima 63. padobranska brigada Vojske Srbije sinoć odbila da bude angažovana na suzbijanju demonstracija. Prema nezvaničnim podacima do kojih je sindikat Sloga u V...\n„Policija sinoć nije želela sukobe, to je evidentno, mene zanima samo ko su likovi na stepenicama koji su svesno izazvali incident. Građani nisu želeli incident, policija nije želela incident. Ta grupa na stepeništu je napala Vuka Jeremića, videli ste da ima pauza između...\nDok su hiljade okupljenih građana Beograda protestovali ispred Narodne skupštine Srbije, RTS – takozvani Javni servis Srbije, na svom prvom programu emitovao je akcioni film sa Džekijem Čenom u glavnoj ulozi. Građanima Srbije koji su sinoć bili u svojim domovima, servirana...\nUprkos stupanja na snagu policijskog časa i mere zabrane okupljanja više od pet ljudi na jednom mestu i večeras su u Beogradu, Novom Sadu i Nišu održana protestna okupljanja građana, sa manje ili više incidentni situacija. Nasuprot građanima u protestu stajali su kordoni policije...\nJedan korisnik društvene mreže Tviter objavio je video snimak na kome se vidi kako se veliki broj policijskih vozila uputio ka Beogradu, u kojem su tokom protekle noći, tokom protesta usled najave uvođenje novih mera u cilju suzbijanja koronavirusa, izbili neredi između...\nNema mira u Beogradu. Sve više ljudi u protestu je na platou ispred Narodne skupštine. Na Internetu je već neko vreme nemoguće pristupiti portalu N1 koji je sve vreme izveštavao sa lica mesta. Ili je portal hakovan ili preveliki broj ljudi želi istovremeno da pristupi portalu. ...\nNa stotine građana okupilo se večeras na raskrsnici Takovske, Kneza Miloša i Bulevara kralja Aleksandra zbog najave da će u petak biti uveden policijski čas kako bi se suzbilo širenje koronavirusa. Građani su zaustavili saobraćaj pored platoa ispred Narodne Skupštine Srbije...\nOdluka Vlade Srbije da, u sred epidemije, iz budžetske rezerve izdvoji milijardu dinara za radove na Hramu Svetog Save izazvala je novo komešanje u crkvenim krugovima. Na izjavu vladike diseldorfskog i cele Nemačke Grigorija, koji je listu „Danas“ rekao da „ne...


Raste profit sektora - Svijet Osiguranja\nRaste profit sektora\nOd ukupno 20 osiguravajućih kompanija koje posluju na domaćem tržištu 19 je ostvarilo dobit u poslovnoj 2019. godini, isto kao i prethodne godine, dok je samo jedna kompanija poslovala sa gubitkom, pokazali su podaci Agencije za privredne registre (APR). Po profitabilnosti i dalje dominira „Generali osiguranje“, drugoplasirana je državna kompanija „Dunav osiguranje“ koja je udvostručila dobit\nU finansijskim izveštajima osiguravajuće kompanije ostvarile su lane pozitivan rezultat od 11,6 milijardi dinara, što je oko 30 odsto više nego prethodne godine, prema podacima Agencije za privredne registre (APR) o poslovanju aktivnih osiguravajućih kuća na kraju prošle godine. Jedina kompanija koja je poslovala sa gubitkom je „Globos osiguranje” Beograd. Ukoliko se uporede podaci sa godinu dana ranijim primećuje se da je „Sava životno osiguranje” izašlo iz minusa i poslovalo profitabilno.\nKako će osiguravajuće kuće poslovati u ovoj vanredno lošoj godini izazvanoj martovskom pandemijom, biće poznato tek sledeće godine kad budu raspoloživi redovni godišnji izveštaji, za sada analiziramo podatke poslovanja iz 2019. koji pokazuju rast dobiti.\nPo ostvarenom profitu na domaćem tržištu osiguranja i dalje dominira „Generali osiguranje” sa iskazanom dobiti od 3,9 milijardi dinara u 2019. godini, nešto više nego prethodne godine (3,8 milijardi), prema podacima APR-a. Na drugoj poziciji je kompanija „Dunav osiguranje” koja je udvostručila dobit na tri milijarde dinara prošle godine, dok je 2018. godinu „Dunav” završio sa 1,5 milijardi dinara dobiti. „Dunav osiguranje” je 2. jula ove godine isplatilo dividendu akcionarima po osnovu dobiti utvrđene u godišnjim finansijskim izveštajima za 2019. godinu, a država je kao najveći pojedinačni akcionar, dobila 466 miliona dinara. I prethodne godine po osnovu dobiti utvrđene u godišnjim finansijskim izveštajima kompanije za 2018. godinu „Dunav osiguranje” je isplatilo dividendu akcionarima, država kao najveći pojedinačni akcionar dobila je 671,03 miliona dinara.\nOdluku o raspodeli dobiti za 2019. godinu putem isplate dividende, u bruto iznosu od 1,03 milijarde dinara, donela je Skupština akcionara najveće nacionalne osiguravajuće kuće, navodi se u saopštenju te kompanije.\nU uslovima kad se čitav svet suočava sa posledicama epidemije, kako se navodi u Izveštaju NBS-a, uloga sektora osiguranja još više dobija na značaju\nPravo na dividendu imaju i ostali akcionari koji su na dan 17. aprila 2020. godine bili upisani kao zakoniti akcionari „Dunav osiguranja”, a njima je dividenda uplaćena preko Centralnog registra u neto iznosu od 27,75 miliona dinara, saopštila je ta kompanija.\nNa trećem mestu po profitabilnosti na listi APR-a je DDOR Novi Sad, na četvrtom Wiener Stadtische osiguranje, obe kompanije oko milijardu dinara dobiti.\nGubitak, prodaja na berzi\nOd dvadeset osiguravajućih kompanija prošlu godinu samo je „Globos osiguranje” završilo sa gubitkom od 38 miliona dinara. Početkom ove godine ta osiguravajuća kompanija dobila je novog većinskog vlasnika. U februaru je kompanija „British motors” kupila akcije „Globos osiguranja”, u blok transakciji na domaćem berzanskom tržištu i time stekla vlasnički udeo sa pravom glasa od 71,78 odsto u toj osiguravajućoj kući i vrednost te transakcije iznosila je 388 miliona dinara. Direktor i vlasnik „British motors” je Ostoja Mijailović koji je najavio da, kako prenose mediji, namerava preuzimanje preostalih 28,2 odsto akcija, kao i svih deonica druge dve emisije „Globos osiguranja” koje ne nose pravo glasa. Nakon prodaje na Beogradskoj berzi, preneto je obaveštenje da su akcionari „Globos osiguranja” Milovan Đurović, „Uni global novi” i „Globosino” ostali bez akcija u „Globos osiguranju”, što znači da su prodali sve svoje akcije. Osnovni razlozi ostvarenog gubitka na kraju prošle godine, kako se navodi u godišnjem izveštaju „Globos osiguranja” za prošlu godinu koji je objavljen na sajtu te kompanije su, pre svega, što plan za premiju osiguranja za 2019. godinu nije ostvaren za 7,73 odsto odnosno za 21.785.265 dinara. Zato što su pojedini poslovni partneri privremeno obustavili saradnju sa kompanijom u poslednjem kvartalu 2019. godine, piše u tom Izveštaju. Među pobrojanim razlozima navodi se i što planirani poslovi iz dela zaključivanja ugovora o saosiguranju koji su unapred dogovoreni nisu realizovani u 2019. godini, ali se očekuje njihova realizacija u 2020. godini.\nPozitivan finansijski rezultat osiguravajućeg sektora u Srbiji očekuje se bez obzira na globalnu zdravstvenu krizu, smatra Zdravko Petrović, profesor na Univerzitetu „Sigmund Frojd” u Beču\n„Likvidirane štete su porasle i više su i od ukupnog iznosa likvidiranih šteta iz 2018. godine i to za 7,81odsto odnosno 11.028.616 dinara i od planiranih iznosa za 2019. godinu za 8,23 odsto. Posebno kod vrste auto-kasko osiguranje motornih vozila likvidirane štete su veće za 20,11 odsto odnosno 21.381.638 dinara. Naglašavamo da je i ostvarena premija auto-kasko osiguranja za 2019. godinu manja za 4,69 odsto od premije iz 2018. godine”, navodi se u Izveštaju te kompanije.\nOčekivanja do kraja ove godine\nU Izveštaju Narodne banke o tržištu osiguranja navodi se da na profitabilnost osiguravača ukazuje vrednost kombinovanog racija u samopridržaju (odnos zbira merodavnih šteta i troškova sprovođenja osiguranja). Vrednost ovog racija ispod 100 odsto ukazuje na sposobnost kompanije da iz prikupljene premije isplati štete i pokrije nastale troškove sprovođenja osiguranja.\nU uslovima kad se čitav svet suočava sa posledicama epidemije, između ostalih, nagli pad ekonomskih aktivnosti i rast nezaposlenosti, kako se navodi u Izveštaju NBS-a, uloga sektora osiguranja još više dobija na značaju.\nPozitivan finansijski rezultat osiguravajućeg sektora u Srbiji očekuje se bez obzira na globalnu zdravstvenu krizu, smatra Zdravko Petrović, profesor na Univerzitetu „Sigmund Frojd” u Beču.\n„Dobit može samo da raste bez obzira na pandemiju i vanrednu situaciju. Epidemija jedino može negativno da utiče na putno zdravstveno osiguranje, u tom segmentu se može očekivati pad, ali pojedine osiguravajuće kompanije imaju i nove proizvode osiguranja koji pokrivaju rizike od zaraze korona virusom. Turistički sektor doživeo je veliki pad, kao i avio-industrija koja ima ogromne gubitke zbog pandemije”, kaže Petrović.\nPrema njegovim rečima, prognoze u Evropi nisu sjajne za budućnost životnog osiguranja, ne očekuje se rast životnih polisa nego stagnacija.\nKako bi se smanjili efekti pandemije na sektor osiguranja, Centralna banka će, kako je objavljeno u Izveštaju, preduzimati sve neophodne mere iz svoje nadležnosti kojima se utiče na ublažavanje negativnih uticaja. Aktivnosti će biti usmerene na održavanje stabilnosti sektora osiguranja, kako se takođe navodi, sprovođenjem plana neposrednih kontrola, kontinuiranim posrednim nadzorom osiguravača i razmatranjem potrebe za izmenom regulative.


Ambasada Srbije u Abu Dabiju zatražila je informaciju „o razlozima zadržavanja građanina Srbije i odbijanja ulaska u Ujedinjene Arapske Emirate (UAE)“, navodi Ministarstvo spoljnih poslova Srbije u odgovoru za RSE, reagujući na deportaciju urednika Mreže za istraživanje kriminala i korupcije KRIK Stevana Dojčinovića.\n„Ambasada Republike Srbije u Abu Dabiju je izvestila da se Dojčinović, ovim povodom, nije obraćao predstavnicima Ambasade, niti zatražio konzularnu pomoć i zaštitu. Takođe, državni organi UAE se, ovim povodom, nisu obratili Ambasadi Srbije u Abu Dabiju, niti obavestili o zadržavanju našeg državljanina, te time ni o razlozima zbog čega mu je onemogućen ulazak u UAE. Ambasador Republike Srbije, koji je prisustvovao međunarodnoj konferenciji Кancelarije UN za borbu protiv droge i kriminala, na samoj konferenciji, posredno, od učesnika je obavešten o ovom događaju“, stoji u odgovoru Ministarstva spoljnih poslova za RSE.\nU odgovoru se navodi i da je „diskreciono pravo svake države da po sopstvenoj proceni onemogući ulazak stranim državljanima, te da nema obavezu da obrazloži razloge svog stava“.\n„To se isto desilo S. Dojčinoviću i ranije kada mu je onemogućen ulazak u Rusku Federaciju“, navodi Ministarstvo.\nU odgovoru Ministarstva ističe se i da Vlada Republike Srbije „nikada nije, niti će sugerisati bilo kojoj državi na svetu da bilo kog državljanina Srbije stavljaju na restriktivne liste“.\nDojčinović: Ne znam zašto sam deportovan\nStevan Dojčinović je po povratku u Srbiju za RSE izjavio da nema informaciju zašto je deportovan iz Abu Dabija.\nDojčinović je zadržan na aerodromu u Abu Dabiju, u Ujedinjenim Arapskim Emiratima (UAE), i potom vraćen je u Srbiju jutarnjim letom 18. decembra. Na aerodromu mu je rečeno da je na "crnoj listi", ali mu više detalja nije saopštila ni policija u Emiratima, ni policija u Srbiji po sletanju u Beograd.\nZa RSE je opisao kako je protekla noć na aerodromu:\n„Nakon što sam sleteo sinoć u osam sati uveče na aerodrom u Abu Dabiju i predao pasoš, video sam da postoji neki problem kada su moje podatke stavili kod njih u sistem. S obzirom da mi se slična situacija desila u Rusiji 2015. godine već sam u startu pretpostavljao šta će da se desi", kaže Dojčinović za RSE.\nPoslat je u policijski deo aerodroma gde je proveo narednih 12 sati.\n"Uzeli su mi otiske prstiju, skenirali zenice, biometriju su mi radili tamo. Ja sam pokušavao da razgovaram sa njima i oni su mi rekli da nisu oni krivi i da se ja nalazim na 'crnoj listi' i da ne mogu nikako da uđem u zemlju i da će me avionom poslati nazad. Kasnije su mi rekli da me nisu ni Emirati stavili na crnu listu, već neka druga zemlja, neka druga vlada. Rekli su – to je nešto međunarodno, ali više detalja nisu hteli da mi otkriju", objašnjava Dojčinović.\nIstiče da je policija bila ljubazna i da su ga u jednom trenutku pustili da uz pratnju kupi hranu na aerodromu.\n"Jutros su me ispratili do aviona. Kad sam sleteo, otišao sam do naših policajaca koji su mi predali pasoš i rekli da ni oni ne znaju šta se dešava", kaže Dojčinović.\nDojčinović je u Abu Dabiju trebalo da govori na konferenciji Kancelarije Ujedinjenih nacija za borbu protiv droge i kriminala i da je trebalo da učestvuje u radu panela o suzbijanju prekogranične korupcije, pranja novca i organizovanog kriminala.\nOCCRP: Zabrinuti zbog pritvaranja novinara\nIz Projekta za istraživanje kriminala i korupcije (OCCRP) sapšteno je da su duboko zabrinuti zbog pritvaranja Stevana Dojčinovića.\n“Ovo je nečuveno. Kada država koja je domaćin najvećoj svetskoj konferenciji o borbi protiv korupcije, uskrati ulazak novinaru koji je pozvan na konferenciju, to otvara ozbiljna pitanja o njihovoj posvećenosti", rekao je urednik OCCRP-a Dru Salivan.\nRumunski istraživački novinar i jedan od ko-osnivača OCCRP-a Paul Radu je rekao da je Dojčinović godinama razotkrivao kriminalce i korumpirane političare koji ne priznaju granice, a onda je on, koji je o tome trebalo da govori javno, doslovno zaustavljen na granici.\n"To je potpuno neprihvatljivo", rekao je Radu, prenosi OCCRP.\nSalivan je prvi objavio vest o zadržavanju Dojčinovića na svom tviter nalogu gde je napisao da je Dojčinović "pritvoren u Ujedinjenim Arapskim Emiratima u Abu Dabiju, odakle čeka deportaciju za Srbiju". Urednik OCCRP-a je napisao da je Dojčinović trebalo da govori na konvenciji Ujedinjenih nacija o korupciji, a da mu je prilikom zadržavanja „rečeno da se nalazi na nekakvoj listi“.\nNUNS: Ko pravi crne liste novinara?\nNa deportaciju Dojčinoviča reagovalo je Nezavisno udruženje novinara Srbije (NUNS) i zatražilo je da UAE „hitno obrazlože ovaj skandalozan i opasan incident“. U saopštenju pitaju po kom osnovu je Stevan Dojčinović deportovan i ko pravi crne liste novinara.\n"NUNS zahteva od Ministarstva spoljnih poslova Srbije da zvaničnim putem dođe do obrazloženja zašto je našem kolegi uskraćen ulazak u UAE i to javno saopšti. Takođe, upozoravamo javnost i apelujemo na domaće i međunarodne institucije da je stavljanje novinara na crne liste nešto što duboko podriva savremeni demokratski svet, slobodu izražavanja, slobodu kretanja i slobodu informisanja", navodi se u saopštenju NUNS-a.\nUNS: Srbija da traži objašnjenje od UAE\nI Udruženje novinara Srbije (UNS) pozvalo je Ministarstvo spoljnih poslova Srbije da zatraži objašnjenje od Ujedinjenih Arapskih Emirata zašto je Stevanu Dojčinoviću zabranjeno da uđe u tu zemlju.\nNavodeći da je sloboda kretanja "jedno od osnovnih ljudskih prava", UNS je u saopštenju zatražio od Ministarstva spoljnih poslova UAE da "što pre omogući novinaru Dojčinoviću da neometano boravi u toj zemlji".\nStranka slobode i pravde saopštila je da zahteva "zvaničan prekid svih kontakata Srbije i Ujedinjenih Arapskih Emirata" i da se vlasti UAE izvine Dojčinoviću i Srbiji. Dodaje se i da tretman svih zvaničnika UAE u Srbiji treba da bude istovetan tretmanu Dojčinovića dok ne dođe do zvaničnog izvinjenja.\nDemokratska stranka (DS) zatražila je od Vlade Srbije i Ministarstva spoljnih poslova da "urgentno" odgovore šta su preduzeli u vezi sa zaštitom prava srpskog državljanina Stevana Dojčinovića.\n"S obzirom na odličnu saradnju sa Emiratima, koju s ponosom predstavnici ovdašnje vlasti često ističu, sigurni smo da su odgovore već dobili i da im neće biti problem da ih prenesu zainteresovanoj javnosti u Srbiji", naveli su iz Demokratske stranke.\nOcenjuje se i da "svako odugovlačenje može podstaći insinuacije da baš nekome iz vrha vlasti nije odgovaralo da se glas istraživačkog novinarstva čuje na najvišem nivou i da se sam vrh vlasti umešao u ovo brutalno gušenje slobode govora".\nZabrana ulaska u Rusiju\nPodsetimo da su u maju 2015. godine Dojčinoviću, novinaru i autoru knjige o optuženiku za šverc kokaina Darku Šariću, vlasti Rusije takođe nisu dozvolile ulazak u tu zemlju.\nDojčinović je tada trebalo da održi predavanje na Fakultetu za žurnalistiku u Voronježu, ali je umesto toga zadržan u aerodromskom pritvoru i potom vraćen u Beograd, uz zabranu ulaska u Rusiju do 2020. godine.\nNikada nije dobio nikakvo objašnjenje za takav postupak Rusije.


Prema podacima bjeloruskog PEN centra za godinu od predsjedničkih izbora u Bjelorusiji je bilo uhapšeno više od 500 medijskih radnika, a novi podaci pokazuju da se ta praksa još uvijek traje.\nIz Komiteta za zaštitu novinara prošle sedmice je saopšteno da vlasti Bjelorusije moraju prestati sa progonom nezavisnih novinara i medija koji su kritični prema vladi te zemlje i koji su pratili proteste nastale nakon prošlogodišnjih rezultata predsjedničkih izbora.\nEvropska federacija novinara je prošlog mjeseca objavila podatke bjeloruskog PEN centra prema kojima je od predsjedničkih izbora održanih 9. avgusta 2020. u Bjelorusiji uhapšeno više od 40 hiljada osoba, uključujući više od 500 medijskih radnika, kao i 1.200 pisaca, prevoditelja, muzičara, glumaca i aktivista za ljudska prava.\nNakon izbora kada je pobijedio Aleksandar Lukašenko kojem je to šesti mandat kao predsjedniku, uslijedila su brojna nezadovoljstva što je rezultiralo organizovanjem protesta širom Bjelorusije, a Evropska federacija novinara je izvijestila da je tu zemlju preplavilo radikalno suzbijanje slobode govora koje je predvođeno diktatorskim režimom predsjednika Lukašenka.\nNovi podaci pokazuju da se takva praksa odnosa prema medijima i novinarima u Bjelorusiji nastavlja, a Komitet za zaštitu novinara piše da su prošle sedmice, vlasti te zemlje za utaju velikih poreza optužili direktoricu nezavisne novinske agencije iz Bjelorusije BelaPAN Irynu Leushynu i bivšeg direktora te agencije Dzmitryja Navazhylaua kojima, po tim optužbama, prijeti od tri do sedam godina zatvora ili pet godina ograničenja slobode kretanja.\nLeushyna i Navazhylau se u zatvoru nalaze od 18. avgusta ove godine kada su uhapšeni tokom racije na BelaPAN, a navodi se i da su uhapšeni zbog organizovanja ili učestvovanja u kršenju javnog reda i mira tokom prošlogodišnjih protesta.\nOsim toga, Komitet za zaštitu novinara piše kako su, prema medijskim izvještajima, bjeloruske vlasti u posljednjih 10 dana pretresle domove najmanje četiri novinara, uhapsile dva novinara i podnijele krivičnu prijavu protiv glavnog urednika jednog lokalnog medija.\nGulnoza Said, programska koordinatorica Komiteta za zaštitu novinara za Evropu i Srednju Aziju je rekla kako najnovija zastrašivanja, hapšenja i optužbe protiv nezavisnih novinara u Bjelorusiji pokazuju kako su navodne istrage vlasti o prošlogodišnjim masovnim protestima u toj zemlji postali izgovor za ušutkivanje svake medijske organizacije koja se usudila izvještavati s protesta. Said je, kako piše Komitet za zaštitu novinara, zaražila od bjeloruskih vlasti da odbace sve optužbe koje se vode protiv novinara u čijim domovima su nedavno izvršeni pretresi i koji su uhapšeni, kao i da prestanu zloupotrebljavati zakon kako bi ugušili nezavisno izvještavanje.\nKomitet za zaštitu novinara evidentirao je nekoliko slučajeva kršenja slobode medija koji su se desili u posljednje vrijeme među kojima je i slučaj pretresa domova trojice sadašnjih i bivših radnika, sportskog portala Tribuna, kao i direktora tog medija Maksima Berazinskog koji je rekao da je policija pretresla njegov stan 1. septembra 2021. u sklopu istrage o prošlogodišnjim protestima. Berazinski je, kako se navodi, dodao da već godinu ne živi u svom stanu i da je policija oduzela stari računar i USB stikove.\nBjelorusko ministarstvo informisanja je, kako piše Komitet za zaštitu novinara, blokiralo portal Tribuna od 9. avgusta prošle godine kada su započeli protesti širom Bjelorusije, a od prošlog mjeseca zabranjene i proglašene ekstremističnim Tribunine stranice i nalozi na društvenim mrežima.\nOsim toga, Komitet za zaštitu novinara je evidentirao i slučaj glavnog urednika medija Virtualniy Bresta, Andreia Kukharchyka kojeg je bjelorusko ministarstvo unutrašnjih poslova 7. septembra ove godine optužilo za uvredu državnog službenika. Kukharchyku zbog toga prijedi i do tri godine zatvora, a navodi se i da je on optužen za učešće u “destruktivnim protestnim aktivnostima” uspostavljajući grupe za razgovor i navodnu distribuciju ekstremističkih materijala i uvreda protiv parlametarnih zastupnika te zemlje na Telegramu koji je proglašen ekstremističkim. Dom Kukharchyka bjeloruske vlasti su pretresele u februaru ove godine, a navodi se i da je u avgustu ove godine on novčano kažnjen.\nKomitet za zaštitu novinara piše da su bjeloruske vlasti u avgustu prošle godine blokirale rad ovog medija zbog navodnog širenja zabranjenih informacija, te da je web stranica Virtualniy Bresta u Bjelorusiji dostupna samo sa ruskom domenom.\nMeđu posljednjim slučajevima narušavanja medijskih sloboda, Komitet za zaštitu novinara navodi i slučaj pretresa stana glavne urednice nezavisnog portala o okolišu Green Portal Yanine Melnikave kojoj je policija oduzela računar i mobilni telefon, a potom je i privela. Melnikava je u pritvoru provela 72 sata, oslobođena je 6. septembra ove godine, a navodi se i da je zbog navodnog nepoštivanja policijskih naredbi, pokušaja bježanja, novčano kažnjena u iznosu od 1.093 američkih dolara.\nU septembru ove godine, odlukom tužilaštva na šest mjeseci blokiran je i rad regionalnog medija Media-Polesye zbog navodnog objavljivanja fotografija i video zapisa s web stranica koje su prethodno proglašene ekstremističkim, a Komitet za zaštitu novinara piše da su bjeloruske vlasti izvršile pretres ureda i stanova urednice Sviatlane Harde i drugih zaposlenika tog medija, i zaplijenile njihovu opremu.\nVišegodišnju represiju nad novinarima u Bjelorusiji analizirali su i Reporteri bez granica i Svjetska organizacija protiv torture-OMCT koji su objavili zajednički izvještaj koji se posebno odnosi na represiju nad novinarima koji su pratili masovne proteste nastale nakon prošlogodišnjih predsjedničkih izbora.\nNovinarima u Bjelorusiji je, kako su izvijestili Reporteri bez granica, tokom prošle godine postalo izuzetno teško djelovati u toj zemlji gdje su se suočavali sa progonom koji je uključivao cenzuru, novčane kazne, prijetnje, hapšenja, pa čak i mučenja.\nOzbiljnom nasilju bjeloruskih sigurnosnih snaga je bilo izloženo skoro 70 novinara, a Reporteri bez granica pišu da su u objavljenom izvještaju navedeni i pojedinačni slučajevi poput slučaja novinarke portala Nasha Niva Natalie Lubneuskaye koja je zadobila povredu koljena kada je na nju namjerno ispaljen gumeni metak, kao i slučaj reportera portala Hrodna.live Ruslana Kulevicha, koji je dva dana proveo u pritvoru iako su mu u trenutku hapšenja slomljene obje ruke.\nUslovi u zatvorima su užasni, a Reporteri bez granica su naveli i slučaj novinarke Belsata Alene Dubovik koja je pretučena polugola, uskraćena joj je hrana na 24 sata, dok zatvorsku ćeliju namijenjenu za četiri osobe dijeli sa 50 drugih zatvorenica.\nPrema posljednjem Indeksu medijskih sloboda Reportera bez granica, Bjelorusija se nalazi na 158. mjestu od 180 zemalja.\nIzvor: CPJ, EFJ, RSF\n← OCCRP prestao sa radom u Rusiji kako bi zaštitili novinare\nPredsednica EK: Moramo zaštititi one koji stvaraju transparentnost – novinare →


Najbrži fanovi EXIT festivala će sutra, u sredu 17. maja od 12 časova, imati jedinstvenu priliku da nabave jednodnevne ulaznice za festivalski dan po sopstvenom izboru! Broj ulaznica po specijalnim, poklon cenama od samo 1.990 dinara za četvrtak i nedelju, 2.490 dinara za petak i subotu, te 2.990 za sredu, nulti dan sa Kilersima veoma je ograničen i biće dostupan sutra od podne na centralnoj blagajni Gigstixa u tržnom centru Pariski magazin u Novom Sadu. Veoma ograničeni kontigent ulaznica po ovoj poklon ceni za sve ostale fanove iz cele Srbije biće dostupan od 15h putem svih blagajni iz prodajne mreže Gigstix, te putem sajta Exitfest.org.\nNakon isteka veoma ograničene količine jednodnevnih ulaznica, njihova naredna cena biće viša. Ukoliko se ne rasprodaju do festivala, zbog velikog interesovanja koje ove godine vlada za EXIT širom cele Evrope, na ulazu na Petrovaradinsku tvrđavu od 5. do 9. jula, finalna cena jednodnevnih ulaznica biće dosta veća.


CREDI je postao član Evropske mreže za monitoring regionalnog tržišta rada – CREDI\nCREDI je postao član Evropske…\nKao vodeći istraživački institut u oblasti tržišta rada i sa ekspertizom u analizi lokalnog tržišta rada, CREDI je postao član Evropske mreže za monitoring regionalnog tržišta rada (eng. European Network on Regional Labour Market Monitoring – EN RLMM). Mreža nastoji dalje razvijati i širiti koncepte i instrumente koji se koriste u monitoringu tržišta rada na regionalnom nivou, te rasprostraniti zajedničke metode za proučavanje, istraživanje i analizu ovog pitanja. U svoj djelovanju okuplja naučnu ekspertizu, kao i iskustva praktičara na regionalnom nivou. Mreža također pruža okvir za podršku umrežavanju između regionalnih i lokalnih opservatorija za tržište rada širom Evrope.\nEN RLMM ujedinjuje međunarodne stručnjake sa iskustvom u teorijama, metodama i primjeni regionalnog i lokalnog praćenja tržišta rada. Među članovima Mreže su istraživači tržišta rada, kao i predstavnici regionalnih i lokalnih opservatorija tržišta rada, vlada/uprava koje djeluju na tržištu rada, javnih službi za zapošljavanje, statističkih ureda i konsultanata iz 32 evropske zemlje.\nViše o EN RLMM -u možete pronaći ovdje.


Canon će svoje kamera senzore nuditi i drugim kompanijama - BIGportal.ba\n12 Decembra, 2020 12 Decembra, 2020 022\nS obzirom na broj telefona koji se prodaju svake godine, posao sa kamera senzorima je veoma isplativ, tako da ne predstavlja iznenađenje to što i Canon možda želi da uđe na ovo tržište.\nKompanija je nedavno potvrdila da će početi da prodaje svoje CMOS senzore eksternim kompanijama, koje budu želele da koriste Canonovu tehnologiju.\nU saopštenju kompanije se ističe: “Canon proizvodi CMOS senzore od 2000. godine za ekskluzivnu upotrebu u Canon proizvodima. Nadovezujući se na tu stručnost i uspeh, Canon je sada posvećen započinjaju eksterne prodaje u saradnji sa različitim industrijama. Canon CMOS senzori imaju jedinstveni dizajn koji zadovoljava potrebe zahtevnih vizuelnih aplikacija“.\nNa svom sajtu, kompanija takođe ukazuje na različite senzore koje je kreirala do sada, kao i različite svrhe za koje se mogu koristiti. Ostaje da se vidi da li će Canon biti zainteresovan i za kreiranje senzora za telefona, što ne bi predstavljalo iznenađenje.\nCyberpunk 2077 je postavio novi rekord, sa preko milion istovremenih igrača na Steamu


Faktor | Govedarica tvrdi: Đukanović je zaprijetio Dodiku, zato u NSRS nije usvojena deklaracija o položaju Srba u Crnoj Gori\nObjavljeno: 21.02.2020. u 09:18\nGostujući u emisiji Puls RTVBN bivši predsjednik SDS-a Vukota Govedarica je kazao kako je Milorad Dodik naredio zastupnicima vladajuće koalicije u Narodnoj skupštini entiteta Republika Srpska da ne podrže Deklaraciju o položaju Srba u Crnoj Gori.\n- Predsjednik Crne Gore Milo Đukanović telefonirao je Dodiku i kazao mu da će zastupnicima SNSD-a, kao i njemu, biti zabranjen ulazak u Crnu Goru, ukoliko podrže Deklaraciju o pravima Srba u Crnoj Gori u NSRS.\nPored toga, rečeno mu je da neće imati pristup svojoj imovini, koju očito imaju u toj državi - izjavio je Govedarica za RTVBN i dodao da je Đukanović poručio Dodiku da ako ne ispuni svoj zahtjev da neće moći ući u Crnu Goru.\nMilo ĐukanovićMilorad DodikNSRS


Startech | Gde je Srbija na globalnim rang listama inovacija?\nGde je Srbija na globalnim rang listama inovacija?\nŠiri pristup brzom internetu, porast međunarodnih naučnih ko-publikacija i ulaganja u mašine, hardver, softver i slične proizvode su, prema Listi Evropskih inovacionih rezultata (EIS), glavni razlozi boljeg inovativnog performansa zemalja Evropske unije, unutar koje se posebno ističu Danska, Finska, Luksemburg, Holandija i Švedska.\nU navedenoj statistici, Srbija spada u grupu umerenih inovatora, zajedno sa Hrvatskom, Mađarskom i Slovenijom. Inovacione kategorije u kojima se naša zemlja najviše ističe su inovatori, investicije preduzeća i efekti na prodaju, a na ukupan pozitivan rezultat utiču i IKT obuke i inovacione aktivnosti malih i srednjih preduzeća. Najslabije oblasti inovacija odnose na intelektualnu svojinu, konkurentne istraživačke programe i finansije i podršku.\nDa je inovacioni performans Srbije veći nego što se očekuje od država sa sličnim bruto domaćim proizvodom pokazuje i Globalni indeks inovacija (GII) koji je ustanovila Svetska organizacija za intelektualnu svojinu (WIPO). Ovaj indeks svake godine rangira inovacione mogućnosti zemalja na osnovu 82 indikatora grupisanih u 7 oblasti. Prema poslednjem izveštaju iz 2020. godine koji uključuje 131 državu, Srbija je zauzela 53. mesto, što je što je napredak za četiri mesta u odnosu na 2019. Uz to, u grupi od 37 zemalja sa višim srednjim prihodima, naša zemlja zauzima 10. poziciju, dok je među 39. evropskih zemalja na 34. mestu.\nNa listi 76 evropskih gradova sa najboljom perspektivom za startapove, tehnološke i inovacione investicije (FDI x TNW Tech cities of the future), Beograd je zauzeo 46. mesto. Gradovi su rangirani u 5 kategorija, a naša prestonica se u kategoriji isplativosti našla među prvih 10 gradova na svetu.\nKada je reč o inovacijama, vredan pažnje je i izveštaj Svetskog ekonomskog foruma koji analizira konkuretnost zemalja na osnovu 12 kriterijuma, među kojima je i primena informacionih i komunikacionih tehnologija ali i mogućnost inoviranja. Izveštaj uključuje 141 državu, a Srbija zauzma 72. poziciju. Ohrabrujući je podatak da joj je u domenu kapaciteta inoviranja pripalo 59. mesto od ukupno 141.\nIndeks ekonomije znanja koji meri Evropska banka za obnovu i razvoj (EBRD) obuhvata 46 zemalja i rangiranje vrši na osnovu 38 indikatora podeljenih u 4 kategorije – institucije inovacija, inovativne veštine, inovacioni sistem i infrastruktura inovacionih i komunikacionih tehnologija. Srbija je na ovoj listi zauzela 13. poziciju i od svih država učesnica napravila najveći progres u periodu od 2011 do 2018. godine. Spada u red umerenih ekonomija, što znači da ima kvalitetne institucije za inovacije i bolju infrastrukturu ali da ne poseduje potreban nivo veština za inovacije.\nIndeks GEDI instituta (The Digital Platform Economy Index – The Global Entrepreneurship and Development Institute) ima za cilj integraciju digitalnog i preduzetničkog sistema kroz 12 stubova koji se mere u 116. zemalja. Prema poslednjem izveštaju, Srbija se našla na 62. mestu i spada u red zemalja u zaostatku.


Na sastanku beogradskih demokrata koji je održan pre dve večeri i kojem su prisustvovali Balša Božović, Aleksandra Jerkov, Maja Videnović, Dragoslav Šumarac i Nada Kolundžija, članovi su analizirali sednicu Glavnog odbora koja je održana tokom vikenda. Bili su saglasni da je reč o političkoj odluci jer drugačije ne može da se objasni odluka da budu raspušteni OO Stari grad i OO Savski venac čiji su rezultati među najboljima u Srbiji.\n- Dušanu Petroviću, nekadašnjem potpredsedniku DS, i njegovom čoveku među demokratama Dušanu Konstantinoviću, GrO Beograd i cela beogradska organizacija su trn u oku - kaže izvor "Blica" iz OO DS Beograd.\nRASPUŠTENI U DS HTELI DA SE UJEDINE SA TADIĆEM Otkrivamo šta se sve događalo na sednici Glavnog odbora stranke\nČlanovi gradskog odbora veruju da je ideja da se nakon izbora na čelo DS postavi Nebojša Zelenović iz Šapca i da je to razlog njegovog pojavljivanja na Glavnom odboru.\n- Svi su zapazili momenat kada je tokom govora Zelenović članovima poručio "ja vam nudim politiku...". Nikome nije bilo jasno zašto on nama bilo šta nudi i da li njega spremaju da nakon izbora dođe na čelo stranke. Ne znamo da li je govorio kao gost ili kao potencijalni kandidat za budućeg predsednika DS o čemu se sve češće priča - navodi sagovornik našeg lista.\nOkupljeni članovi Gradskog odbora konstatovali su da je tužna slika kada kombijem dođe dvadesetak simpatizera iz Šapca koji su frenetičnim aplauzima podržavali Zelenovića i da su mislili da tako nešto postoji samo u Srpskoj naprednoj stranci.\n- Ovo je prvi put da u DS imamo tragove diktature - navodi naš sagovornik.\nOmladina stranke i dalje čeka odluku i obrazloženje zašto je raspuštena\nPredsednik DS Zoran Lutovac izjavio je da su donete odluke koje idu u smeru dalje stabilizacije stranke, dok je istovremeno, kako je ocenio, pokušan "puč" sa ciljem preraspodele moći i snage unutar DS.\n- Oni koji su potpisali da žele da utvrđuju kvorum i tvrdili da ga nema želeli su raspisivanje nekih novih izbora ukoliko bi se desilo da kvoruma nema. Suština je sledeća, kvorum postoji. Pokušaj puča je potpuno neuspešan - istakao je Lutovac.\nOn navodi da nije prvi put da se pokuša sa osporavanjem rukovodstva i politike stranke, ali je, navodi, "uvek apsolutnom većinom glasano za sve odluke koje smo donosili".\nPredstavnici Omladine DS Aleksandra Božić i Nemanja Ivanović izjavili su za N1 da se ipak nisu sastali sa Lutovcem, jer ni posle pet dana nisu dobili obrazloženje zašto su raspušteni. Nezvanično im je poručeno da je takva odluka doneta da bi se "upodobili", iako su, kako sami kažu, i dosad sprovodili programe i politiku stranke.\n- Poštujemo odluku o bojkotu, sprovodili smo odluku o bojkotu, išli smo svake subote na proteste i odjednom nismo politički podobni - kazao je Nemanja Ivanović i podsetio da je Omladina među prvima podržala Lutovca za lidera stranke.\n- Dešava se GO gde Saša Paunović čita informaciju da je kongres održan, da je Aleksandar Pavić izabran za predsednika Omladine, otprilike poželeo nam dobrodošlisu, i to je neka vrsta verifikacije te odluke. I nepuna dva sata su prošla, mi dobijamo informaciju: raspušteni smo. Mi smo u popriličnom šoku bili. Čekajte malo, malopre ste nas verifikovali, sad odjednom ovo - naveo je Nemanja.\nAleksandra Božić: Da li će Lutovac poštovati odluku Statutarne komisije?\nSvi raspušteni odbori najavili su da će se žaliti Statutarnoj komisiji stranke. Nakon što dobiju obrazloženje predsednika Lutovca, kako su najavili, žaliće se i omladinci kako bi se preispitalo da li je odluka o raspuštanju Omladine doneta u skladu sa procedurama i načelima.\n- Pitanje koje je važno da postavimo predsedniku je kako će se postaviti - da li će poštovati odluku ako bude u našu korist, da li možemo da sednemo zajedno i nastavimo da radimo - objasnila je Aleksandra Božić.


Jasmina Tatic, Author at YU ECO RTV - Страница 3 од 27\nNaslovna / Jasmina Tatic (stranica 3)\n10 септембра, 2018\tDruštvo 0\nPeti po redu Zavičajni dani završeni su u subotu, kada je završena i manifestacija Dani Srpske u Srbiji, koja je prethodnih dana održana u 19 gradova širom naše zemlje. Koncertom Marinka Rokvića na Trgu, u subotu su završeni peti …\nNov ultrazvučni aparat na Odeljenju kardiologije Opšte bolnice Subotica\n24 августа, 2018\tDruštvo 0\nOdeljenje kardiologije Opšte bolnice Subotica krajem jula dobilo je nov ultrazvučni aparat koji predstavlja najmoderniju tehnologiju medicinkse opreme. Pokrajinski sekretarijat za zdravstvo je obezbedio 11,2 miliona dinara za kupovinu ovog aparata koji će omogućiti da se pregledi koji se sada …\nSutra Meksičko veče\nU okviru Interetno festivala, sutra će u meksičkom restoranu „La Cantina“ biti održano Meksičko veče. U Ulici Dimitrija Tucovića broj 2 od 18 časova Subotičani će imati priliku da se upoznaju sa meksičkim folklorom.\nVečeras duhovna tribina\nSrpska pravoslavna crkvena opština večeras od 19 časova organizuje duhovnu tribinu na kojoj će govoriti katiheta, Nenad Stojanović na temu Srpska Vojvodina između Otomanskog carstva i Austro-Ugarske. Tribina će biti održana u sali Crkvene opštine, a u okviru tradicionalne manifestacije …\nOko 800 mališana će od 3.septembra prvi put krenuti u vrtiće PU „Naša radost“. Kako bi detetu olakšali prelazak u novu sredinu i navikavanje na novo okruženje i pravila u kolektivu, u ovoj predškolskoj ustanovi od 2006. godine sprovode program …\nBerba suncokreta u toku\nBerba suncokreta u subotičkom ataru bi trebalo da bude završena početkom sledeće nedelje. Do sada je ubrano oko 25% površina pod ovom kulturom koja je posejana na 7500 hektara. Kako kažu u Poljoprivrednoj stručnoj službi, očekuje se da prinosi budu …\n22 августа, 2018\tDruštvo 0\nPrema prvim pokazateljima očekuje se da će ovogodišnji prinosi kukuruza u subotičkom ataru biti oko 9 tona po hektaru. Manifestacija Dan polja kukuruza u organizaciji Poljoprivredne stručna služba Subotica okupio je poljoprivrednike i proizvođače semena ratarskih biljnih vrsta na oglednom …\nOtpočeti su radovi na širenju distributivne gasne mreže na potezu od Pionira do Nove opštine. Ovo je prva faza radova JKP „Subotiocagas“ koja bi trebalo da bude završena za mesec dana. Drugom fazom koja će početi kada se završi prva …\nGrupa od 15 dece iz Gračanice borave u gostima u našem gradu. Ovi mladi ljudi članovi su dečje sekcije Amaterskog pozorišta „Janićije Popović“ iz Gračanice, a u Dečjem pozorištu pripremaju pozorišnu predstavu koja će premnijerno biti izvedena 30.avgusta. Petnaestoro …\nStranica 3 of 27«12345\t»\t1020...Kraj »


Rast izvoza hrane u prvoj polovini 2021. godine - 381 vesti\nU prvih šest meseci ove godine izvoz hrane je za 13,9 odsto veći nego prošle godine koja je bila rekordna i ovo nam uliva dodatnu sigurnost da mi imamo tržišta na koja možemo da izvezemo sav višak, izjavio je danas ministar poljoprivrede Branislav Nedimović obraćajući se učesnicima konferencije „Nacionalni dijalog o prehrambenim sistemima” odrržanom u klubu Narodnih poslanika u Beogradu.\nMinistar Nedimović je rekao da iako imamo tržišta na koja izvozimo višak, pred državom je izazov i da očuva taj izvoz. „Kada uđemo u strukturu tog viška, onda imamo razlog i za bojazan, pre svega što u ovom trenutku to dobro zvuči za ratarske kulture, kao što su pšenica i kukuruz koje imaju rekordne cene. Zbog toga su izazovi veliki, jer moramo da očuvamo izvoz i da ga uvećavamo stalno i lako možemo doći do šest milijardi dolara izvoza hrane možda već sledeće godine“.\nŽakob je navela da 14 odsto zaposlenih u Srbiji radi u poljoprivredi i da je udeo poljoprivrede u našem BDP-u 7,5 odsto. Ističe da su to brojke koje se odnose samo na poljoprivredu, bez ostalih poljoprivrednih sistema i zato je, naglašava, to važan ekonomski sektor na koji mora da se obrati pažnja. Objašnjava da je današnji nacionalni dijalog o prehrambenom sistemu deo inicijative UN i čiji je cilj da pripremi Srbiju za globalni prehrambeni samit koji će biti održan ovog meseca u Njujorku. Na dijalogu će se, kaže, diskutovati o svim dimenzijama prehrambenog sistema, uključujući i poljoprivredu, ali i distribuciji hrane, pakovanju hrane, uticaju poljoprivrede na ekonomiju.\nTag: hrana izvoz poljoprivreda\nPrevious post: Banca Intesa – pokušaj prevare mejlom\nNext post: Jura zatvara pogon, 400 radnika bez posla


Neka čitav svet bude vaše igralište sa novim LEGO Technic Jeep Wrangler modelom | Moj Svet Brzine - Djordje Djenic\nNaslovna » Industrija » Neka čitav svet bude vaše igralište sa novim LEGO Technic Jeep Wrangler modelom\nNeka čitav svet bude vaše igralište sa novim LEGO Technic Jeep Wrangler modelom\n11. децембар, 2020.\nBrend Jeep® i LEGO grupacija su predstavili najnoviji LEGO® Technic™ model, jedinstveni Jeep Wrangler Rubicon. Napravljen da po izgledu, dizajnu i legendarnim terenskim sposobnostima pravog vozila, ovaj prvi LEGO model Jeep terenca – LEGO Technic Jeep Wrangler – bude spreman da se upusti u svaku epsku avanturu.\nNovi model ovog moćnog terenca će pružiti uzbudljivo iskustvo izgradnje ljubiteljima brenda LEGO svih uzrasta dok budu sklapali 4×4 sisteme visokih performansi, izdržljive gume, oboriva zadnja sedišta i klasičnu masku hladnjaka sa sedam proreza u LEGO Technic obliku.\nKada je sklapanje gotovo, graditelji stvaraju beskrajne avanture van staze sa modelom od 665 delova prepunog funkcionalnosti. Prednji upravljački sistem koji radi na dugme i moćno vešanje sa osovinskom artikulacijom znači da će voleti da testiraju svoj model na raznim preprekama. Atraktivna, žuto-crna šema boja je očaravajuća i kada je automobil u akciji i kada je izložen.\nLEGO Technic Jeep Wrangler je dizajniran i za Jeep i za LEGO ljubitelje, od 9 godina pa naviše. Prodaja počinje 1. januara 2021. godine, na sajtu LEGO.com, u LEGO radnjama i kod drugih trgovaca širom sveta, a cena je 49,99 dolara (49,99 evra/44.99 funti).\n„Jeep Wrangler je kralj u svetu terenaca“, rekao je Lars Tigesen, dizajner, LEGO Technic. „Rubicon ima mnogo kultnih detalja koje vole obožavaoci 4×4 vozila iz celog sveta, tako da mi je bilo veoma važno da upakujem što više autentičnih, moćnih funkcionalnosti pravog vozila u LEGO Technic repliku. Nadam se da će obožavoci brenda LEGO i ljubitelji automobila uživati u svim aspektima, uključujući vešanje, vitlo i dizajn spuštenog krova koji smo razvili zajedno sa talentovanim dizajnerskim timom brenda Jeep“.\n„Sa 80-godišnjim nasleđem koje seže širom sveta, vlasnici, ljubitelji i pratioci naših vozila su bukvalno odrasli sa nama“, rekao je Kristijan Munije, globalni predsednik brenda Jeep. „Naše partnerstvo sa LEGO grupacijom daje našim entuzijastima još jednu priliku da podele strast koju osećaju prema modelu Jeep Wrangler, globalnom automobilskom ikonom, koji predstavlja zabavu, slobodu i neobuzdanu avanturu“.\n„Pitajte bilo kog vlasnika vozila Jeep Wrangler, i reći će vam da je njihovo vozilo samo veća verzija ovog novog LEGO kompleta“, objašnjava Mark Alen, šef dizajna za brend Jeep. „Dizajn modela Jeep Wrangler im omogućava da ga rasklope, skinu krov, vrata, rekonfigurišu ga, dodaju nove delove koje je napravio naš Mopar tim, i da ga onda ponovo sastave. Ovaj LEGO Technic Jeep Wrangler bi trebalo da pruži novi nivo uživanja našim ljubiteljima brenda Jeep i da bude inspiracija budućim dizajnerima brenda“.\nTorino, decembar 2020. godine


Ministarstvo rada preuzelo nadležnost - Glas Podrinja\nPOSLE ZASTOJA U IZDAVANjU DOZVOLA ZA RAD U VREME ZABRANE KRETANjA\nGrađani kojima je potrebna dozvola za kretanje u vreme policijskog časa treba da dostave lokalnoj samoupravi dokumenta koja potvrđuju razlog za izdavanje ove dozvole, a lokalna samouprava je dužna da nakon provere dostavi zahteve ministarstvu koje će ih proslediti MUP-u - saopšteno je iz ovog Ministarstva\nGotovo svakodnevno uvođenje novih mera u cilju zaštite od koronavirusa, dovela je u veoma nezgodnu situaciju preduzeća zbog dozvola koje su neophodne za sve one koji su radno angažovani u vreme trajanja zabrane kretanja.\nU pri mah, Ministarstvo privrede je bilo zaduženo za izdavanje tih dozvola. Otvorena je i stranica na sajtu ovog Ministarstva putem koje su se privredni subjekti mogli da se prijave za dobijanje tih dozvola. To se desilo u trenutku kada je uvedena mera o zabrani kretanja u periodu od 20 do 5 sati.\n- Mnoga preduzeća te dozvole nisu tražila, jer nije bilo potrebe s obzirom da su sve poslove završavali u periodu kada je dozvoljeno kretanje. U međuvremenu su uvedene rigoroznije mere koje su dovele do toga da moramo da tražimo dozvole, ali na sajtu Ministarstva privrede više nije moglo da se prijavi - rekli su nam u jednom privatnom šabačkom preduzeću.\nSnalazili su se kako je ko umeo, ali je konačno, ovaj problem rešen i to na način da je Ministarstvo za rad postalo nadležno za izdavanje tih dozvola.\n- Građani kojima je potrebna dozvola za kretanje u vreme policijskog časa treba da dostave lokalnoj samoupravi dokumenta koja potvrđuju razlog za izdavanje ove dozvole, a lokalna samouprava je dužna da nakon provere dostavi zahteve ministarstvu koje će ih proslediti MUP-u - saopšteno je iz ovog Ministarstva.


Ružić čestitao studentima na medaljama osvojenim u Istanbulu – Balkanekspresrb.rs\nRužić čestitao studentima na medaljama osvojenim u Istanbulu\nPrvi potpredsednik Vlade Republike Srbije i ministar prosvete, nauke i tehnološkog razvoja Branko Ružić čestitao je studentima Visoke škole strukovnih studija iz Leskovca izvanredan uspeh i osvojene medalje na 18. internacionalnom gastronomskom festivalu u Istanbulu.\n„Ponosni smo na vaš uspeh! Čestitam vam u ime Ministarstva prosvete, nauke i tehnološkog razvoja i u svoje ime izvanredne rezultate na međunarodnom gastronomskom festivalu u Istanbulu.\nMedalje koje ste osvojili na ovom prestižnom takmičenju u izuzetno jakoj konkurenciji potvrda su vaše uspešnosti i umeća, ali i dokaz da Srbija ima kvalitetno visoko obrazovanje. Želim vam da i ubuduće dostojno i uspešno prezentujete svoju školu, zemlju i narod“, poručio je Ružić.\nNa takmičenju u Istanbulu, od 22. do 26. decembra, na kojem je učestvovalo oko 2.000 učesnika iz 15 evropskih i azijskih država, studenti iz Srbije osvojili su pet zlatnih, deset srebrnih i osam bronzanih medalja.\nStefanović obišao Vazduhoplovni zavod “Moma Stanojlović”


Erektilna disfunkcija: Priprema za odlazak kod lekara - Erekcija.rs\nErektilna disfunkcija: Priprema za odlazak kod lekara\nS obzirom na činjenicu da, i pored rasprostranjenosti erektilne disfunkcije među muškom populacijom svih starosnih grupa , jako veliki broj ovakvih slučajeva ne dobije lekarsku pomoć , neophodno je posvetiti posebnu pažnju upoznavanju muškaraca sa značajem koji blagovremena poseta urologu može imati po njihovo seksualno, ali i sveukupno zdravlje.\nOno što je takođe činjenica, to je da skoro nijedan odlazak kod lekara nije prijatan. Naprotiv, kada odemo kod lekara, često se osećamo uplašeno, anksiozno, a tome posebno doprinosi odlazak kod urologa, gde se često mora odgovarati na ne baš prijatna pitanja i pričati o temama o kojima se baš ne priča sa komšijom na stanici gradskog prevoza.\nNo, odlazak kod lekara obično je neophodan uslov za sistematsko rešavanje problema sa potencijom, a posebno za pronalazak uzroka erektilne disfunkcije , što su dva vrlo važna faktora pri poboljšanju narušenog seksualnog života.\nPronalaženje lekara i zakazivanje\nU našem zdravstvenom sistemu, svim pacijentima dostupne su dve opcije: odlazak kod privatnog lekara i odlazak kod urologa u dom zdravlja. U prvoj opciji, sve što je potrebno jeste da pronađete željenog lekara, odnosno ordinaciju u kojoj radi i zakažete svoj termin. Ova usluga se, naravno, plaća, a njena cena najčešće iznosi između 2.000 i 4.000 dinara, u zavisnosti od ordinacije. Dodatni pregledi, kao što je, na primer, ultrazvuk, mogu se dodatno naplaćivati. Zato je preporuka da se, pri zakazivanju termina, raspita o cenama usluga u ordinaciji za koju ste se opredelili.\nPri odlasku kod urologa u okviru domova zdravlja, najpre je neophodno imati uput lekara opšte prakse, što znači da se najpre zakazuje kod njega (vašeg odabranog lekara). Ono što je najproblematičnije u vezi sa ovom opcijom jeste ta što se vrlo često čeka i do nekoliko nedelja da se dobije termin. Ukoliko problem nije akutan, onda čekanje ne mora da predstavlja problem. S druge strane, ova usluga je u domovima zdravlja besplatna, odnosno može da se plaća samo participacija u iznosu od 50 dinara ili se ne plaća ništa (u zavisnosti od vrste zdravstvenog osiguranja koju imate).\nU lekarskoj ordinaciji\nPre dolaska u lekarsku ordinaciju, potrebno je izvršiti određene pripreme, kako biste bili sigurni da ćete dobiti sve relevantne informacije , ali i urologu pružiti one koje su mu potrebne kako bi vam dao tačnu dijagnozu i prepisao terapiju. Te informacije mogu da se odnose na:\nsve lekove koje uzimate, uključujući i biljne lekove i sve dodatke ishrani,\nrelevantne činjenice o simptomima erektilne disfunkcije, kao što su: kada su simptomi počeli? Da li su se pojavljivali postepeno ili iznenada? Da li se dešavaju svaki put kada pokušavate da imate seksualni odnos ili samo pod određenim okolnostima?\nvažne informacije o vašem načinu života : da li ste nedavno bili izloženi stresu većem nego što je to uobičajeno (kao što su, na primer, gubitak posla, preseljenje, problemi u bračnom odnosu), kakve su vaše životne navike i sveukupno zdravstveno stanje (imate li neke hronične bolesti, da li ste pušač i tome slično ).\nLekari imaju određenu količinu vremena koju mogu da vam posvete (kako u privatnoj, tako i u državnoj ustanovi, ali se to posebno odnosi na drugu opciju). Zato, kako biste bili vremenski ekonomičniji, možete pripemiti pitanja na koja želite da dobijete odgovor, a kojih se možda u trenutku nećete setiti. Kako ne biste izašli iz ordinacije i tek onda shvatili da niste pitali za mnoge važne stvari, evo predloga na koje možete da obratite pažnju:\nŠta bi mogao biti uzrok moje erektilne disfunkcije?\nDa li su moji simptomi hronični ili samo privremeni?\nDa li se moja erektilna disfunkcija može izlečiti?\nŠta ukoliko lečenje ne uspe?\nDa li je potrebno da odem kod nekih drugih specijalista?\nŠta mogu da učinim po pitanju svojih životnih navika da umanjim ili otklonim ovaj problem?\nOno što je zaista važno kod odlaska kod lekara povodom problema sa potencijom jeste ne samo prevazići potencijalnu početnu neprijatnost zbog odlaska i razgovora o škakljivim temama, već i pobrinuti se da dobijete odgovore na sva pitanja koja su vas mučila pre nego što se se odlučili na odlazak kod lekara.\nOdlazak kod urologa je veliki i značajan korak napred, u borbi sa erektilnom disfunkcijom na odgovoran i konstruktivan način i zato ga ne treba izbegavati, niti shvatati kao nešto što je isključivo neprijatno.\nАутор Erekcija.rsОбјављено 29. децембра 2014. 26. децембра 2014. Категорије Magazin\n10 мишљења на „Erektilna disfunkcija: Priprema za odlazak kod lekara“\nПовратни пинг: Leko (52 god) - Erekcija.rs\nПовратни пинг: Levoruki (37 god) - Erekcija.rs\nПовратни пинг: Smanjen libido: Kada muškarcu nije do seksa - Erekcija.rs\nПовратни пинг: B.K. (29 god) - Erekcija.rs\nПовратни пинг: Gagy (19 god.) - Erekcija.rs\nПовратни пинг: Strahinja (26 god.) - Erekcija.rs\nПовратни пинг: Stanko (38 god.) - Erekcija.rs\nПовратни пинг: Vladislav (30 god.) - Erekcija.rs\nПретходно Претходни чланак: Dzordz (60 god)\nСледеће Следећи чланак: Leko (52 god)


Najbolji zaječarski gimnazijalci nagrađeni putovanjem na Stavros\nOd 17. septembra do 27. septembra 2019. godine, 16 zaječarskih gimnazijalaca boravilo je u Stavrosu (Grčka). Oni su nagrađeni zahvaljujući rezultatima koje su ostvarili u prethodnoj školskoj godini kada su osvojili jednu od prve tri nagrade (mesta) na državnim takmičenjima.\nNagrađeni su: Petar Vasiljević (Državno takmičenje iz matematike 2. nagrada, Državno takmičenje iz informatike 2. nagrada), Zoran Lunganović (Državno takmičenje iz fizike 2. nagrada, Državno takmičenje iz matematike 3. nagrada, matematički turnir “Arhimedes” 3. nagrada), Branko Grbić (Državno takmičenje iz informatike 1. nagrada), Lazar Stanojević (Državno takmičenje iz matematike 3. nagrada, matematički turnir “Arhimedes” 3. nagrada), Iva Maletić (Кros RTS-a 1. mesto, republičko takmičenje u atletici 800m 1.mesto), Emilija Gagić (republičko takmičenje iz književnosti – Кnjiževna olimpijada 2. mesto), Stevan Vugdelija (Državno takmičenje iz fizike 2. nagrada), ženski odbojkaški tim – Jovana Đorđević, Iva Tošić, Jovana Lazarevska, Iva Georgijev, Jovana Đurđević, Mija Ranđelović, Teodora Dragojević, Jana Milenković i Кristina Nicić (Državno takmičenje u odbojci – 3. mesto).\nNa put je trebalo da krenu još Nevena Mušatović (republičko takmičenje u znanju španskog jezika – 2. mesto) i Anđela Bešir (Državno takmičenje iz fizike 2. nagrada) ali su bile sprečene iz opravdanih razloga.\nU toku svog boravka u Stavrosu imali su prilike da obiđu i Solun, a sa gimnazijalcima zajedno boravile su i tri učenice iz Ekonomsko-trgovinske škole.\n„Zahvaljujemo se turističkoj agenciji VIA Travel 019 koja je donirala 6 letovanja našim učenicima (Gimnaziji i Ekonomskoj školi po 3) i organizovala putovanje. Čestitamo još jednom svima i želimo im puno sreće i uspeha u nastavku školovanja!“, poručuju iz Gimnazije Zaječar.\nekonomska škola Gimnazija Zaječar gimnazijalci grčka nagrada putovanje Stavros učenici zaječar


U jeku tenzija, šef UNMIK-a dolazi kod Vučića\nPredsednik Srbije Aleksandar Vučić sastaće se danas sa specijalnim izaslanikom generalnog sekretara UN i šefom Misije UN na Kosovu Zahirom Taninom.\nVučić sa Taninom: Priština konstantno provocira i onemogućava dijalog\nPredsednik Srbije Aleksandar Vučić optužio je Prištinu da kontinuirano povlači iracionalne i jednostrane poteze i konstantno pribegava provokacijama, što potvrđuje da tamošnje rukovodstvo sistematski radi na tome da onemogući bilo kakav dijalog sa Beogradom, navodi se u saopštenju posle sastanka Vučića sa šefom misije UN na Kosovu Zahirom Taninom.\nMinistar spoljnih poslova Srbije Ivica Dačić izjavio je da je nemoguće naći adekvatno rešenje kosovskog pitanja osim "poštovanja stanja na terenu".\nVučić: U svetu razumeju razliku između ponašanja Beograda i Prištine\nPredsednik Srbije Aleksandar Vučić rekao je za RTS da ljudi u svetu primećuju razliku između ponašanja Beograda i Prištine. Ističe da je stav Srbije jasan – potrebno je da se ukinu prištinske takse na srpsku robu za nastavak dijaloga i pokušaj kompromisa.\nNove, ispravne brošure, bez "pošumljavanja teladi"\nDva i po meseca nakon što je Glas Amerike objavio priču o publikacijama za srpske poljoprivrednike na Kosovu, gde im se između ostalog savetuje kako da pošumljavaju telad i uzgajaju price za gojaznost, izradjene su i distribuirane nove publikacije. Pored toga što su nove štampane na latinici, a stare na ćirilici, postoje i druge promene.\nMinistar spoljnih poslova Slovačke i predsedavajući Organizaciji za evropsku bezbednost i saradnju (OEBS) Miroslav Lajčak navodi da su stabilnost i napredak Srbije i regiona usko povezani sa pronalaženjem kompromisnog rešenja sa Prištinom, saopštila je Vladina Кancelarija za saradnju s medijima.\nMaloj Maji iz Kmetovca potrebna pomoć\nPredstavnici humanitarne organizacije Kosovsko Pomoravlje pozivaju sve ljude dobre volje da pomognu jednogodišnjoj Maji Cvetković iz Kmetovca, kod Gnjilana koja boluje od spinalne mišićne atrofije tipa 1.\n"Važno da OEBS sačuva neutralan pristup o Kosmetu"\nPredsednik Republike Srbije Aleksandar Vučić sastao se sa ministrom spoljnih i evropskih poslova Slovačke Republike i predsedavajućim OEBS-a Miroslavom Lajčakom sa kojim je razgovarao o odnosima dveju zemalja, situaciji na Kosovu i Metohiji, regionalnim pitanjima i evropskom putu Srbije.\nSporazum MALS-a i opština\nMinistarka za administraciju lokalne samouprave Adrijana Hodžić potpisala je sporazume o razumevanju sa predstavnicima jedanaest opština za projekte koji će poboljšati lokalnu infrastrukturu kao i međuopštinsku saradnju.\nUkraden automobil u Mitrovici\nNepoznati počinioci ukrali su automobil u vlasništvu kosovskog Srbina u Severnoj Mitrovici, saopštila je danas Kosovska policija.\nHan: Evropska perspektiva može da pogura dijalog BG i PR\nEvropski komesar za proširenje Johanes Han pohvalio je uspeh Skoplja i pozvao zemlje članice EU da otvore pregovore o članstvu sa Sevrenom Makedonijom i istovremeno ukazao da takav dokaz kredibilne evropske perspektive može da posluži kao motivacija za nastavak dijaloga Beograda i Prištine.\nPodignuta optužnica za ratni zločin protiv Srbina iz Peći\nSpecijalno tužilaštvo Kosova podiglo je optužnicu protiv Zorana Đokića iz Peći, osumnjičenog za ratni zločin protiv civilnog stanovništva počinjen tokom marta i aprila 1999. godine u ovom mestu, saopštili su iz tužilaštva. Adbvokat Ljubomir Pantović smatra da nema dovoljno dokaza za potkrepljivanje ovih optužbi.\nLaplje Selo: “Ne tražimo krivce, već čist vazduh i vodu”\nNepodnošljivi smrad iz reke Gračanke širi se Lapljim Selom i Preocem godinama unazad. Najteže je meštanima koji žive tik do rečnog korita, posebno u letnjim mesecima kada nivo vode opada, a temperature rastu. Oni su na ovaj ekološki problem ukazivali organizovanjem sastanka, peticijama i protestima, ali odgovora od nadležnih nema.\nNova smena u kosovskoj vladi\nKosovski premijer Ramuš Haradinaj, smenio je zamenika ministra javne uprave Bujara Nerjovaja, koji je ranije osuđen na šest meseci uslovne zatvorske kazne zbog zloupotrebe službenog položaja.\nUjedinjene nacije zabrinute zbog tenzija na Kosovu\nGeneralni sekretar Ujedinjenih nacija Antonio Gutereš zabrinut je zbog tenzija između Beograda i Prištine i apelovao na sve strane da se uzdrže od zapaljivih izjava i provokacija koje bi mogle izazvati nerede. Gutereš je zatražio i da se, bez odlaganja, uklone sve prepreke nastavku dijaloga. Ovaj izveštaj će se pred Savetom bezbednosti UN naći 10. juna.\nTači sutra na "Bratislava forumu"\nPredsednik Kosova Hašim Tači sutra putuje za Slovačku, gde će učestvati na "Bratislava forumu", navodi se u saopštenju kabineta predsednika.\nBrnabić: Neću se izviniti, rekla sam istinu o "ljudima iz šume"\nPremijerka Ana Brnabić kaže da ne oseća potrebu da se izvini za izjavu da u pregovorima sa Prištinom Beograd ima posla sa "ljudima koji su tek izašli iz šume". Ističe da se neće izviniti zbog te izjave jer smatra da je to istina. Dodaje da bi volela da nije morala da bude u istoj prostoriji sa Haradinajem, ali da je to njen posao zbog mira i stabilnosti.\nMekareg: Situacija na Kosovu mirna, tenzije političke prirode\nKomandant američke vojne baze Bondstil na Kosovu, Roj Makareg rekao je u razgovoru sa američkim državnim sekretarom za vojsku Markom Esperom da je situacija na Kosovu mirna, a da tenzije dolaze iz političkih sfera.\nNekadašnji dobrovoljac i pripadnik Vojske Jugoslavije Vlado Zmajević osuđen je pred Specijalnim većem Višeg suda u Podgorici na 14 godina zatvora, zbog ubistva četvoro civila albanske nacionalnosti tokom sukoba na Kosovu.\n"Nekontrolisana teritorija u srcu Evrope"\nKosovo je glavni izvor nestabilnosti i mogućeg konflikta u regionu, izjavila je portparolka ruskog Ministarstva spoljnih poslova Marija Zaharova.\nMustafa: Istražuje se ko je naredio puštanje sirena tokom akcije na severu\nMinistar unutrašnjih poslova, Ekrem Mustafa, rekao je da se istražuje ko je naredio da se puste sirene za vazdušnu opasnost na severu, dok je policija sprovodila akciju hapšenja policajaca koji se sumnjiče za zloupotrebu službenog položaja.\nGrafiti protiv Unmika u Prištini\nNa nekoliko zgrada u Prištini jutros su osvanuli grafiti #UNMIK RUSMIK, javljaju prištinski mediji.\nZamenik pomoćnika američkog državnog sekretara Metju Palmer kaže da je cilj sastanka u Berlinu i Parizu da se stvore uslovi da se obe strane vrate dijalogu uz posredovanje EU, koji je već doveo do Briselskog dogovora i pomaka ka sveobuhvatnom dogovoru.\nLazanski: Amerikanci bi blokirali rezoluciju protiv Prištine\nSpoljnopolitički komentator "Politike" Miroslav Lazanski, kaže za RTS da ne očekuje da će na sednici Saveta bezbednosti UN biti usvojena rezolucija, koja bi osudila Prištinu zbog prekomerne upotrebe sile protiv pripadnika misije UN, jer će Amerikanci to blokirati.\nNZZ: Tači provocira EU svojim planovima "Velike Albanije"\nPredsednik Kosova Hašim Tači provocira EU svojim planovima "Velike Albanije", ističe švajcarski dnevnik Noje ciriher cajtung, kritikujući ujedno Berlin i Brisel što godinama nisu reagovali na neispunjavanje Briselskog sporazuma od strane Prištine.\nObeležena 15. godišnjica od ubistva Dimitrija Popovića\nDanas se navršava 15 godina od ubistva Dimitrija Popovića iz Gračanice. Porodica, prijatelji i meštani su parastosom na gračaničkom groblju odali počast Dimitriju, a potom položili cveće i zapalili sveće ispred kapele u centru Gračanice.\n“Nekome je trebao panični dan na severu Kosova. Recimo Beogradu, jer je predsednik Vučić trebalo da odgovara na neka pitanja u parlamentu, možda i nekim krugovima koji se zalažu za razgraničenje”, kazao je u emisiji “Dogovor!?”, novinar sa severa Branislav Krstić. Njegova koleginica Violeta Oroši smatra da je Kosovu potrebna borba protiv kriminala, ali da treba da se dokaže da je to zaista bila namera nedavno na severu Kosova.\nUskoro online srpsko-albanski i albansko-srpski rečnik\nIzrada rečnika je izrada svojevrsnog lingvističkog spomenika, i u tom smislu izrada online i ofline srpsko-albanskog, odnosno albansko-srpskog rečnika je od izuzetnog značaja, ocenjeno je na tribini posvećenoj ovoj temi, održanoj u Privatnom kulturnom centru “Akvarijus”, u Kosovskoj Mitrovici.\nPredsednik Srbije Aleksandar Vučić izjavio je danas da će u Bratislavi, na međunarodnoj konferenciji u organizaciji GlobSec, reći istinu i da je potrebno da Amerika privoli Prištinu da ukine takse na srpsku robu.\nSputnjik: Pravoslavnu crkvu u Novom Brdu pretvaraju u katoličku\nOstatke pravoslavne Crkve Svetog Nikole u Novom Brdu prištinske vlasti pretvaraju u trobrodnu baziliku što je veliki falsifikat, upozorava dr Marko Popović, koautor monografije posvećene toj crkvi. Deo konzervatorskih radova je već izveden, a na tabli ispred gradilišta, tvrdi Popović, prikazan je projekat obnove koji nema veze sa stvarnim stanjem.\nHaradinaj ponavlja: Priznanje Kosova u postojećim granicama\nKosovski premijer, Ramuš Haradinaj, tvrdi da nemačka kancelarka Angela Merkel nije tražila da Priština ukine nametnute takse uvećane za 100 odsto na robu iz Srbije. Haradinaj je rekao i da će na predstojećem samitu u Parizu prištinska delegacija tražiti priznanje Kosova, kao i da ne odustaje od stava da sveobuhatni obavezujući sporazum Beograda i Prištine treba da rezultira "priznanjem kosovske nezavisnosti u postojećim granicama".


Državni vrh Srbije o Kosovu\nZajednička sednica Vlade sa predsednikom Srbije Tomislavom Nikolićem - iz arhive\nSastanak državnog vrha o Kosovu biće održan u nedelju u Beogradu, rečeno je agenciji Beta u Predsedništvu Srbije. Sastanak će biti zatvoren za javnost i nisu planirane izjave za medije, a posle sastanka biće izdato saopštenje.\nPredsednik Vlade Srbije Ivica Dačić i predsednik Vlade Kosova Hašim Tači trebalo bi ponedeljak u Briselu da nastave dijalog o institucijama na severu Kosova. Dačić je u četvrtak, 28. februara, rekao da je Srbija u dosadašnjem dijalogu bila korektna i da on ne zna šta bi Beograd još mogao da predloži, osim da prizna nezavisnost Kosova.\nDržavni vrh je i u petak, 1. marta, održao sastanak na kojem je odlučeno da Srbija traži od međunarodne zajednice da izvrši pritisak na Prištinu da pristane na ustupke kako bi dijalog u Briselu uspeo.


Petak, 14.05.2021 09:58\n18.02.2021 20:58 sportdc.net\n18.02.2021 19:19 temporadio.rs\nFudbaleri Timoka, lidera Srpske lige Istok, odigrali su i treću pripremnu utakmicu protiv komšijske ekipe OFK 019 koja se znatno pojačala u minulom prelaznom roku. Čak pet igrača Kablova i trener Igor Slović će do kraja sezone braniti boje zaječarskog zonaša. Iako su gosti poveli sa 1:0 golom Lazara Konića, to nije obeshrabrilo "bele labudove" koji su do kraja utakmice pokazali nadmoć i...\n18.02.2021 16:49 kgsport.info\nPosle dvoipomesečne zimske pauze, kucnuo je trenutak da se popularna "bubamara" ponovo zakotrlja terenima Prve lige Srbije. Jesenji prvak i predvodnik prvoligaškog karavana, kragujevački Radnički 1923, prvi ispit u prolećnom delu sezone imaće u subotu od 13 časova na gostovanju značajno pojačanoj ekipi Železničara u Pančevu. Za razliku od pojedinih srpskih klubova, koji su odlučili da za...\n18.02.2021 07:57 sportdc.net\nOvih dana sportska priča broj jedan Istočnog Sarajeva je propast Rukometnog kluba Slavija. Od najavljivanja da će Slavija biti u vrhu Premijer lige, pa čak i sanjanja nastupa u evro kupovima, nije ostalo ništa. Nema igrača, nema uprave, ima samo jedna grupa nekadašnjih entuzijasta, a danas razočaranih sportskih radnika. Oni nemaju kome da se obrate i da ponovo, kao što su to uradili prije...


ŠESTI BEOGRADSKI KONTRAPUNKT POSVEĆEN TESLI\nŠesti BEOGRADSKI KONTRAPUNKT, koji je ove godine posvećen najpoznatijem srpskom naučniku Nikoli Tesli, održaće se 21. juna 2022. godine, u Jugoslovenskoj kinoteci (Sala Makavejev, Uzun Mirkova 1), od 14 do 17 časova, pod naslovom TESLA: INSPIRACIJA. Ovaj tradicionalni međunarodni skup i ove godine organizuje Zavod za proučavanje kulturnog razvitka (Zaprokul) u saradnji sa Ministarstvom kulture i informisanja. BEOGRADSKI KONTRAPUNKT je međunarodna konferencija koja godinama unazad okuplja umetnike i mislioce iz različitih delova sveta oko razgovora o najvažnijim pitanjima našeg vremena.\nNajpoznatiji srpski naučnik i u svetu najpoznatije ime srpske kulture Nikola Tesla je svojim izumima i otkrićima nesumnjivo uticao na promenu sveta i nauke u celini, ali je i svojom ličnošću i idejama uticao na mnoge mislioce i stvaraoce u različitim oblastima ljudskog delovanja. Tesla je izveo nauku iz laboratorija i stvorio jedan novi tip naučnika, svesnog svog javnog uticaja, ne u svrhu samopromocije nego unapređenja života ljudi u celom svetu. Njegovo javno delovanje velikim delom je bilo usmereno ka mladima, kao ohrabrenje da neguju svoje kreativne impulse i ostvare što veći deo svojih potencijala.\nNa skupu će nas interesovati pre svega Teslin uticaj na kulturno i umetničko stvaralaštvo, na koji način su njegov život i delo nadahnjivali umetnike i na koji je način njegov stvaralački proces srodan umetničkom. Takođe, interuje nas i Tesla kao najpoznatiji predstavnik naše kulture u svetu i njegovo mesto i uloga u kulturnoj politici, kulturnoj diplomatiji i međunarodnoj reprezentaciji naše zemlje.\nSkup će otvoriti potpredsednica Vlade Republike Srbije i ministarka kulture i informisanja gospođa Maja Gojković. Učesnici ovogodišnjeg BEOGRADSKOG KONTRAPUNKTA su poznata umetnica iz Jermenije Lusine Hovanisijan, renomirani strip umetnik i dizajner iz Italije Danijele Meuči, čuveni srpski fizičar Đuro Koruga, poznati srpski pisac Vladimir Pištalo, interesantni vizualni umetnici Dušan Jovović, Milan Ličina i predstavnica mladih inovativnih umetnika Danica Maksimović. Moderator skupa će biti poznati voditelj Aleksandar Gajšek.


Naslovna/Grad/Beograd/Prvi rukom oslikan film uskoro ponovo u Beogradu\nFilm “S ljubavlju, Vinsent: Misterija Van Goga” reditelja Dorote Kobjele i Hjua Velcmena ponovo se prikazuje u Dvorani Kulturnog centra Beograda do 10. januara, u okviru revije najgledanijih filmova iz 2018. godine.\nNakon prepunih specijalnih projekcija u Domu omladine Beograda uz razgovore se autorima krajem decembra 2017. usledile su krcate projekcije filma u Dvorani Kulturnog centra Beograda tokom januara 2018.\nJedinstven filmski triler, prvi je u potpunosti rukom oslikan film i to tehnikom ulje na platnu.\nMeđu 150 slikara iz celog sveta, koji su učestvovali u realizacji ovog istorijskog poduhvata, nalaze se i srpski umetnici Vladimir Vinkić i Biserka Petrović.\nFilm govori o brilijantnom i problematičnom holandskom slikaru iz 19. veka, a kompletan film je u potpunosti oslikan u skladu sa njegovim stilom rada.\nOvaj revolucionarni tehnički i umetnički posao trajao je šest godina i svaki od 65.000 frejmova filma je zapravo ulje na platnu.\nFilm je imao svetsku premijeru na francuskom Festivalu nezavisnih dugometražnih animiranih filmova u Anesiju uz desetominutne ovacije publike, na kome je i osvojio prvu od 13 nagrada publike.\nPredhodno Evo koliko stranaca je Novu godinu dočekalo u Beogradu\nSledeće Dobitnici Zlatnog globusa stižu na 47. Fest


Kjanti u Šumadiji - vino.rs\nutorak, 14 oktobar 2014 00:00\nPredstavnici Udruženja Kjanti (Consorzio Vino Chianti), čuvene vinske regije u Toskani, koja objedinjuje preko 3.600 proizvođača vina, obelodanili su u Vinariji Aleksandrović početak saradnje sa novoosnovanim Udruženjem vinara Šumadije.\nTo je potencijalno veliki iskorak za Šumadiju, budući da je Kjanti jedan od najuspešnijih vinskih regiona u svetu sa oko 15.500 hektara vinograda i proizvodnjom koja premašuje 80 miliona litara vina!\nSpreman da pomogne Šumadiji: Đovani Busi, predsednik Udruženja Kjanti\nO oblicima saradnje, koji se prvenstveno odnose na razmenu iskustava, govorili su s mnogo entuzijazma predstavnici Udruženja Šumadija, Mija Radovanović (Mali podrum Radovanović) i Branislav Avramović (Vinarija Lipovac), dok je inicijativu sa italijanske strane pozdravio Đovani Busi, predsednik Udruženja Kjanti, naglasivši neophodnost udruživanja vinara u nastupima prema stranim tržištima.\n„Iskustva iz Kjantija biće nam svima dragocena“: Mija Radovanović\nPosle konferencije za štampu usledila je i degustacija vina nekolicine šumadijskih vinara, kroz koju je goste vodio Vlada Nikolić, enolog Vinarije Aleksandrović.\nInače, Udruženje Kjanti osnovano je još 1927. godine, a boravak u Srbiji, koji je organizovala „Kuća vina”, bio je prilika da se ovdašnji uvoznici upoznaju s vinima ove regije.


Održana vanredna sednica Socijalno-ekonomskog saveta Republike Srbije | Unija Poslodavaca Srbije\nOdržana vanredna sednica Socijalno-ekonomskog saveta Republike Srbije\nU Beogradu je danas održana vanredna sednica Socijalno-ekonomskog saveta Republike Srbije, čija je tema trenutna epidemiološka situacija.\nPredsednik Unije poslodavaca Srbije, g-din. Miloš Nenezić, izjavio je da treba delovati preventivno i primeniti sva sredstva kako se radnici ne bi otpuštali a radno sposobno stanovništvo ostalo u radnoj funkciji.\nZaključke sa sednice možete pogledati na linku\nTakođe, koristimo ovu priliku da Vas obavestimo da je 10.marta 2020.godine, Vlada Republike Srbije donela Odluku o proglašenju bolesti COVID 19, izazvene virusom SARS-CoV-2, zaraznom bolešću čije je sprečavanje i suzbijanje od interesa za Republiku Srbiju. Na sednici održanoj 16.marta 2020. godine, Vlada je donela Odluku o izmeni Odluke, a koja se odnosi na tačku 4. Odluku možete pročitati OVDE


U nedjelju 01. oktobra počinje nova lovna sezona\nYou are at:Home»ILIJAŠ»U nedjelju 01. oktobra počinje nova lovna sezona\nBy Nermina Durić-Kahvedžić on\t 29/09/2017 0 Comments\nU nedjelju 1. oktobra počinje nova lovna sezonu koja će trajati do ispunjenja planom predviđenih kvota lovačkih društava. Lov će se vršiti isključivo nedjeljom i državnim praznicima na području lovišta kojima gazduju ilijaška lovačka društva.\nU programu Radio Ilijaša gostovao je predsjednik LD “Zec” Ilijaš i potpredsjednik Skupštine Saveza lovačkih udruženja u BiH Nusret Bešlija.\nOn je pojasnio koji sve uslovi moraju biti ispunjeni za uspješan početak lovne sezone, vezano planove, izvještaje, dobivanje koncesije za lovišta i druge uslove. Bešlija je naglasio i sve uslove koje jedan lovac mora ispuniti kako bi se bavio lovom. Lovačka udruženja dugoročno planiraju svoje aktivnosti, a prije svega da osiguraju uzgoj, čuvanje i zaštitu divljači, kao i da zaštite lovišta putem organizovane lovočuvarske službe. Shodno Zakonu o divljači i lovstvu lovac u lovu mora posjedovati dozvolu za lov koju izdaje korisnik lovišta, lovnu kartu Lovačkog saveza, plaćenu članarinu, oružni list za oružje sa kojim lovi i identifikacioni dokument kojim se potvrđuje njegov identitet, kao i potvrdu za psa kojeg koristu u lovu.\nLovačko društvo “Zec” Ilijaš baštini bogatu tradiciju bavljenja lovom i domaćinskim odnosom prema lovištima u svojoj nadležnosti, te broji oko 350 članova koji svoje slobodno vrijeme provode u prirodi i kojima je u prvom planu zaštita divljači od štetočina, nesavjesnih i „divljih“ lovaca naročito u zimskom periodu, u vrijeme velikih snježnih padavina i niskih temperatura.\nS obzirom da počinje sezona lova iz lovačkih društava o tome su obavijestili i policiju,a upozoravaju sve građane, ljubitelje prirode, planinare, berače gljiva i drugih šumskih plodova da se nedjeljom i državnim praznicima ne kreću šumom.\nPredsjednik LD “Zec” Nusret Bešlija istaknuo je odličnu saradnju sa ostalim lovačkim društvima, Općinom Ilijaš koja pruža podršku radu Udruženja, te je poželio lovcima uspješnu sezonu, mirnu ruku i puno sreće i dobrog druženja.\nPrevious ArticleOdržana 12. sjednica Općinskog vijeća Ilijaš\nNext Article Željezara Ilijaš primjer pozitivnog poslovanja u KS


ŽIVI BILI PA VIDJELI: ČUBRILOVIĆ TVRDI DA SE ODLUKA VISOKOG PREDSTAVNIKA NEĆE PRIMJENJIVATI | Hayat.ba\nČubrilović je istakao da su odluke donesene glasovima svih poslanika parlamentarnih stranaka iz Republike Srpske.\nSvi moraju da shvate da je BiH sastavljena od Republike Srpske i FBiH i tri konstitutivna naroda i Republika Srpska neće više pristati na ponižavanja – rekao je Čubrilović.\nČubrilović je rekao da Republika Srpska jedinstvena i da se nakon ove sjednice odluka odlazećeg visokog predstavnika Valentina Inzka neće moći primjenjivati.\nBranislav Borenović, lider PDP-a, rekao je da je najvažnije da se postiglo jedinstvo te da sve političke strukture treba da shvate da nametanje zakona ne može dobro donijeti ovoj zemlji.\nIstakao je da je Inzko nametanjem zakona napravio ogromnu štetu te da je unutrašnji dogovor i prihvatanje realnosti, a sve ostalo je šteta.


Premijerka poručila taksistima: Nema ucene jer građani ne smeju da trpe - Infobrif\nObjavljeno 2.10.2019. u 17:08 poslednja izmena 2.10.2019. u 16:49\nPremijerka Srbije Ana Brnabić ocenila je danas komentarišući štrajk beogradskih taksista, da „to nije način“, jer građani ne smeju da trpe, navodeći da je Vlada Srbije „otvorena za razgovor“ kako bi se problem rešio.\n„Taksisti ne bi trebalo da ucenjuju građane i vladu time što mogu da zatvore ulice“, kazala je Brnabić nakon skupa u Beogradu posvećnom javnoj upravi.\nMinistar za državnu upravu i lokalnu samoupravu Branko Ružić kazao je komentarišući tvrdnje taksista da je on omogućio „alternativne vidove“ taksi usluga, da organizacije koje se time bave nisu registrovane u njegovom ministarstvu.\n„Te organizacije su registrovane u Agenciji za privredne registre“, izjavio je Ružić navodeći da se zakon mora čitati i poštovati.\nMinistarstvo pravde objavilo Registar pružalaca besplatne pravne pomoći


Advertising - Luxury Montenegro\nPortal Lux Life je prvi luksuzni portal u Srbiji, deo prestižnog svetskog vodiča Luxury Group, koji otvara vrata luksuza i glamura, otkrivajući NAJBOLJE iz sveta LUKSUZA...\nCiljna grupa portala Lux Life su svi oni koji uživaju u luksuznim proizvodima.\nOglašavanjem na portalu Lux Life omogućićete rast imidža i prepoznatljivost Vaše kompanije i Vašeg brenda, što može uticati na uvećanje prodaje Vaših proizvoda.\nNudimo Vam oglašavanje putem standardnih marketing alata i inovativnih formata, koji se mogu koristiti individualno ili u kombinaciji sa više elemenata oglašavanja, kako bi se postigao sinergetski efekat u promociji Vašeg brenda:\nBanerima možete oglašavati brend, proizvod ili uslugu. Svojim pozicijama i vizuelnom predstavom onog što nudite, naglasićete značaj i konstantno ćete biti pred očima posetilaca našeg portala.\nPored standarnih formata, naš kreativni tim razvio je više inovativnih formata displey oglašavanja.\nDIREKTAN E-MAILING – Oglašavanje putem banera na newsletter-u\nNewsletter šaljemo 3 puta nedeljno na bazu od 23.569 e-mail aktivnih adresa prijavljenih korisnika koji su zainteresovani za luksuzne proizvode.\nBaner na newsletter-u je opcija oglašavanja koja precizno targetira Vaše potencijalne klijente. Naš napredni softver identifikuje KO je kliknuo na Vaš baner (e-mail adresu potencijalnog kupca, koji je pokazao interesovanje za Vaš proizvod).\nKorišćenjem opcije oglašavanja na newsletter-u i identifikovanjem liste potencijalnih klijenata koji su kliknuli na Vaš baner, u prilici ste da prenesete poruku usko ciljanom auditorijumu putem retargetinga – slanjem personalizovanog maila onima koji su kliknuli na vaš baner. Ovakvim vidom komunikacije, Vaša kompanija se može obratiti potencijalnom klijentu po imenu i prezimenu, nudeći mu određene benefite


Veselinović: Čini mi se neizbežno da inicijativa uđe u izborni proces\nAktivista Inicijative "Ne (da)vimo Beograd" Dobrica Veselinović izjavio je da mu se čini da je neizbežno političko angažovanje te organizacije, odnosno njeno uključivanje u izborni proces na sledećim izborima.\n- U ovakvoj postavci stvari i anticipiranju da će se stanje u društvu, nažalost, nepovoljno razvijati za sve progresivne snage, sve mi se više čini da je naše političko angažovanje neophodno - izjavio je Veselinović za list Danas.\nVeselinović je rekao da ta organizacija već tri godine vodi borbu protiv projekta "Beograd na vodi" a da je uključena i u mnoštvo drugih aktivnosti koje se tiču građanskog aktivizma.\n- Pitanje koje postavljamo sebi samima svakodnevno jeste koji su dometi građanskog aktivizma i gde su njegove granice - naveo je on.\nInicijativa "Ne davimo Beograd" opet pokušala da dočeka Malog\n- Ali sada se postavlja pitanje do kada je moguće živeti u simulaciji društva i praviti se da je sve u redu, da postoji sistem, nezavisne institucije, profesionalna policija a kada građani moraju preduzeti neke drastičnije mere kako bi odbranili svoje dostojanstvo i zdrav razum pre svega - rekao je on.\nGovoreći o mogućnosti da gradonačelnik Beograda Siniša Mali ostane na vlasti ceo mandat, Veselinović je izrazio nadu da će ga građani Beograda pritiskom naterati da podnese ostavku a da će ga nadležni organi "uhapsiti i osuditi za mnogobrojna krivična dela koje je počinio".\n- Sam taj čin povući će za sobom i celu piramidu korumpiranog sistema... Odbrojavaju se poslednji dani Siniše Malog i on to zna i mi to znamo - rekao je Veselinović.\nPriveden aktivista "Ne davimo Beograd" zbog natpisa u Savamali\nKsenija Radovanović: Za nas je glasalo 30.000 ljudi, to nisu bačeni glasovi\nInicijativa Ne davimo Beograd predala izbornu listu\n"HVALA, ALI NE HVALA" Zašto cela opozicija BEŽI od Saše Radulovića?


Dodik: Otpor pokušajima devastiranja nadležnosti RS\nRTS\t26.12.2017 11:22\nNajveći uspeh Reublike Srpske u 2017. godini je, po oceni predsednika Milorada Dodika, to što se zvanična Banjaluka oduprla centralizaciji BiH koju su pokušali da sprovedu Bošnjaci, uz pomoć stranaca.\nDodik je to rekao u specijalnoj emisiji RTRS-a sumirajući rezultate postignute u ovoj godini.\nPredsednik Srpske je naglasio da su koncept liberalne ekonomije, loša privatizacija i štete od poplava u mnogome doprineli lošem stanju, ali da se Srpska izvlači iz takvog stanja.\nTome u prilog idu i kapitalna infrastrukturna ulaganja u Srpskoj, 110 kilometara izgrađenih auto-puteva, najavljena gradnja novih deonica, najava gradnje termoelektrane Gacko 2, završetak Kliničkog centra u Banjaluci, naveo je između ostalog Dodik.\n"Dobit preduzeća ove godine je preko milijardu maraka, a javni dug je dug javnih preduzeća koji oni redovno servisiraju. Osim ‘Železnica Srpske‘, koje mi moramo da preuzmemo", dodao je Dodik.\n"Republika Srpska može opstati i postojati bez BiH", poručio je Dodik.\n"Mislim da je pravo čudo da smo politički i ekonomski opstali u poslednjih desetak godina", istakao je Dodik.\n1. kad ces u zatvor lopove?


Za neprijavljivanje imovine sledi čak pet godina zatvora | SerbianForum\nZa neprijavljivanje imovine sledi čak pet godina zatvora\nZorana Marković, direktorka Agencije za borbu protiv korupcije, za „Blic“\nAgencija za borbu protiv korupcije napraviće po prvi put registar funkcionera kojih, pretpostavlja se, ima oko 13.000. Takođe će izraditi njihove imovinske karte na osnovu izveštaja o imovini koju imaju.\nProvera istinitosti podataka zavisiće i od ažurnosti evidencija poreskih organa, katastra, zemljišnih knjiga i evidencija preduzeća. Na to za „Blic“ ukazuje Zorana Marković, direktorka Agencije za borbu protiv korupcije, i ističe da neprijavljivanje imovine prvi put postaje krivično delo, kažnjivo zatvorom od šest meseci do pet godina. Imovinu ne prijavljuju samo odbornici u lokalnim skupštinama.\n- Javnost ima pravo uvida u imovinsko stanje funkcionera. Osim toga, evidencija će štititi funkcionere od neopravdanih napada i sumnji u kredibilitet. Podnećemo krivičnu prijavu protiv funkcionera kad postoji krivično delo neprijavljivanja imovine ili davanja lažnih podataka o imovini - dodaje Markovićeva.\nOpšte je uverenje da imamo mnoštvo funkcionera u sukobu interesa, ali ta politička tradicija mogla bi biti unekoliko stavljena pod kontrolu.\n- Kad postoji sukob interesa, biće izricana mera upozorenja kao nejavna, ili mera objavljivanja preporuke za razrešenje. Tada iniciramo razrešenje funkcionera pred organom koji ga je izabrao, postavio ili imenovao, a koji mora da nas u roku od 60 dana obavesti o učinjenom - kaže Markovićeva.\nPosebna pažnja biće posvećena pitanju poklona koje funkcioneri ne mogu da zadrže zbog elemenata koruptivnosti.\n- U toku je izrada pravilnika o registru poklona koji će regulisati prijavljivanje i čuvanje poklona, kao i to koji su pokloni protokolarni i prigodni, pa funkcioneri mogu da ih zadrže - dodaje Markovićeva.\nKod kontrole zakulisnog finansiranja političkih stranaka ključna je inicijativa Ministarstva za državnu upravu i lokalnu samoupravu i Ministarstva pravde da se napravi tekst potpuno novog zakona o finansiranju političkih stranaka.\n- S obzirom na dosadašnje probleme, jasno je da je transparentnost finansiranja najveći izazov u izradi novog zakona - dodaje ona.\nMarkovićeva ocenjuje da je evidencija oko 24.000 fantomskih firmi sa jednim ili nijednim zaposlenim, prema podacima Privredne komore Srbije (PKS), veoma važna za Agenciju zbog provera koje će Agencija vršiti, kao što će u tom pogledu biti važne i baze podataka koje će Agencija praviti.\n- Ta evidencija PKS je važna pre svega zbog pogubnih efekata koje ovaj fenomen ima na privređivanje i ekonomiju naše zemlje. Pozdravljamo odlučnost da se to pitanje rešava - ukazuje ona.\nNa pitanje koja je vrsta korupcije u Srbiji najzastupljenija i sa čime će se prvo uhvatiti u koštac, Markovićeva kaže da analizu stanja imaju organizacije i institucije koje su se do sada time bavile, a da Agencija od 1. januara startuje sa svim poslovima podjednako u skladu sa dinamikom popunjavanja stručne službe.


Srbija ima u deviznim rezervama 35,65 tona zlata – Biznis.ba\nNaslovnaRegijaSrbija ima u deviznim rezervama 35,65 tona zlata\nSrbija ima u deviznim rezervama 35,65 tona zlata\nobjavljeno 03. jan 2021. u 12:10\nSrbija u deviznim rezervama ima 35,65 tona zlata koje garantuje sigurnost državi, ali i svima koji sa državom žele da rade, izjavila je danas guverner Narodne banke Srbije (NBS) Jorgovanka Tabaković.\nTabakovićeva je navela da je NBS za stabilan kurs dinara uložila milijardu i 450 miliona evra i da je prethodne godine održavala kurs u rasponu 117,50 – 117,60 dinara za evro.\nTabakovićeva je za RTS navela da je u 2019. godini, poređenja radi, NBS kupila dvije milijarde i 700 miliona evra da dinar ne jača previše i tako sačuvala rezerve da može da interveniše u ovoj godini.\nOna je istakla da su u najtežoj godini direktne strane investicije u Srbiji iznosile 2,9 milijardi evra.\nTabakovićeva je napomenula da javni dug iznosi 56,7 i 57,8 odsto, odnosno bezbjedno ispod 60 procenata BDP-a, te je dodala kako je vraćen jedan od skupih azerbejdžanskih dugova sa kamatom od četiri odsto.


Tanjug 29. decembra 2018. 16:33\nBON – Godina 2019. će za Nemačku na spoljnopolitičkom planu započeti vrlo nemirno, ocenjuje „Dojče vele“ (DW) koji navodi da su kriza evra, krize u Siriji i Ukrajini simboli mnogih otvorenih pitanja za koja Berlin mora da se pobrine.\nNavodi se da je, nakon dramatičnog spasavanja dužničkih država poput Grčke, sudbina evra ponovo na kocki, kako je to dramatično nedavno formulisao predsednik Evropske komisije Žan-Klod Junker.\nDW navodi da je ovog puta pre svega Italija ta koja zadaje glavobolje. Navodi se da, uprkos tome što su se vlada u Rimu i komisija dogovorili oko kompromisa, čitava priča ostavlja gorak okus u ustima. Italijanska vlada, koju čine populistički pokret Pet zvezdica i desničarska Liga, otvoreno se suprotstavila Evropskoj komisiji koja je odbacila novi italijanski nacrt budžeta zbog prevelikog novog zaduženja.\nBivši nemački ministar finansija Volfgang Šojble odbacuje stav po kojem bi „više dugova rešilo italijanske probleme“, i kaže da bi finansijsko tržište ionako disciplinovalo Italiju.\n„Mislim da bi im tržišta rekla: nećete dobiti dodatne finansije“, rekao je Šojble u razgovoru za DW krajem oktobra.\nPrema oceni ovog medija, mada se čini da je velika svađa za sada izbegnuta, italijanska vlada i dalje u rukama ima snažno sredstvo pritiska: u slučaju da Komisija ipak kazni Italiju, to bi desnim populistima u čitavoj Evropi dalo još više podsticaja. DW ocenjuje da je na nekoliko meseci uoči izbora za Evropski parlament, to poslednje što je potrebno Evropskoj uniji, ali i da ako Komisija previše popusti, to s druge strane ugroziti njen autoritet.\nDW navodi da sukob u svakom slučaju postavlja merilo za pitanje koliko EU sama ozbiljno shvata svoja pravila. I francuski predsednik Emanuel Makron je nakon protesta „žutih prsluka“ popustio i povukao poteze koji idu u smeru finansijskih ustupaka koji će dodatno povećati francuski deficit. I tu preti sledeći veliki sukob.\nNavodi se takođe da sukob između Rusije i Ukrajine nakon ruskog pripajanja Krima i dalje ostaje u središtu pažnje. Nemačka i Francuska su se uvek iznova trudile oko pomirenja dveju strana, pa i nakon eskalacije sukoba oko Azovskog mora krajem novembra.\nDW ocenjuje da je EU podeljena kad su u pitanju sankcije protiv Rusije, neke zemlje žele da ih uknut jer štete biznisu, druge bi pak htele da ih pooštre. Ove potonje kritikuju i Nemačku zbog gasovoda Severni tok II koji bi gas dovodio direktno iz Rusije u Nemačku. Nemačka kancelarka Angela Merkel je rekla kako je na samitu sredinom decembra zaključeno da se sankcije ukinu ili pooštre i insistira na nastavku dijaloga s ruskim predsjednikom Vladimirom Putinom.\nNavodi se da je potpredsednik Evopske komisije Valdis Dombrovskis bio jasan prilikom jednog susreta s Porošenkom.\n„Sankcije nisu kazna. Sankcije su motivacija za Rusiju da se vrati u civilizovani svet“, poručio je Dombrovskis.\nDW u analizi postavlja i pitanje da li će mir u Siriji doći s aktuelnim predsednikom Bašarom el Asadom na vlasti. Navodi se da je nakon više od sedam godina rata ta zemlja u potpunosti devastirana, a da je u međuvremenu Asad uz pomoć Rusije i Irana povratio gotovo sva područja koja su se nalazila pod kontrolom pobunjenika.\nDalje se navodi da se u Nemačkoj ođednom postavilo pitanje povratka stotina hiljada sirijskih izbeglica, ali da Ministarstvo spoljnih poslova u Berlinu situaciju u Siriji još uvek smatra nedovoljno sigurnom za povratak i da je još uvek je na snazi zabrana proterivanja za Sirijce koji nemaju legalan status u Nemačkoj.\nDW ocenjuje da se ipak širom Evrope širi umor nakon mnogih uzaludnih pokušaja stvaranja trajnog mira u Siriji i da neki političari iza zatvorenih vrata sada već govore i o nekoj vrsti pomirenja s tim da će Asad ostati na vlasti.\nStručnjak za Bliski istok Gido Štajnberg je u razgovoru za DW kritikovao ponašanje nemačke vlade u vezi sa Sirijom.\n„Vlada u Berlinu je neoprezno polazila od toga da će Asadov režim pasti u najkraćem mogućem roku. Da su zaista hteli da sruše režim u Damsku, trebalo je da bolje vojno podrže pobunjenike. Nemci danas u ovom sukobu više ne igraju nikakvu ulogu“, rekao je Štajnberg.\nDW navodi da optužbe druge vrste na račun Berlina dolaze zbog Jemana gde se, prema navodima UN, trenutno odigrava najgora humanitarna katastrofa na svetu. Nemačka je dugo prodavala oružje Saudijskoj Arabiji, koja je pomaganjem jemenskoj vladi u borbi protiv pobunjenih Hutija aktivni učesnik u ovom sukobu.\nNavodi se da čak i sada, kada je podignut embargo na izvoz oružja u Saudijsku Arabiju, nemački vojni koncern „Rajnmetal“ preko svojih podružnica u inostranstvu i dalje prodaje oružje ovoj zemlji.


Limanske novine - reakcije\nKrenula je distribucija novina\nDistribucija Limanskih novina je krenula 11. maja i istog dana je stigla i prva reakcija:\nPostovani čelnici Mesne zajednice,\nDanas sam dobio prvi broj Limanskih novina i za početak mislim da su sasvim dobro glasilo. Čestitam vam na trudu i želji da nas informišete o radu i životu u našoj mesnoj zajednici sa ciljem da postignemo bolji kvalitet življenja. Nadam se da će i građani prihvatiti ovaj način saradnje i dati svoj pun doprinos tome.\nU prvom broju Limanskih novina, između ostalog, spomenuli ste problem parkinga, što me jako raduje i na čijem rešenju sam već pokretao neku inicijativu. Mislim da dobrom analizom problema i stručnim angažovanjem ovaj problem može da se reši ne kvareći zelene površine ili to učiniti u minimalnom zahvatu. Za početak veliki korak bilo bi obeležavanje parking mesta a zatim legalizovanje parkiranja na asfaltnim površinama i širokim trotoarima gde je to moguće sa stanovišta bezbednosti saobraćaja.\nOvo naravno predlažem kao kompromisno i privremeno rešenje do iznalaženja konačnog rešenja. Npr: živim u zgradi u ulici Drage Spasić 13 ispred koje postoji velika betonska površina i gde smo parkirali vozila unazad 30 godina bez problema. Ove godine su u par navrata pravljenje racije i vozila odnosena paukom, što sada nije mali izdatak (pola plate ili penzije). Ukoliko bi ta površina dobila legalitet to bi nam već bila velika pomoć.\nKada uveče oko 22.00 časa odem autom da dovezem unuke sa sportskih treninga, po povratku nemam gde da parkiram vozilo, ne zbog vozila kupača na Štrandu nego zbog objektivnog pomanjkanja parking mesta. Ranije smo parkirali vozila ispred garaža u Veljka Petrovića ulici ne ometajući izlaske iz garaža, ali nas je racija Parking servisa nepotrebno rasterala. Uzgred ta zgrada je pre par godina nadzidana bez obezbeđenja novih parkinga.\nU ime mojih komšija upućujem vam vapaj za pomoć i veliku zahvalnost za angažovanje na rešenju ovog problema.\nJoš jednom vam čestitam izlazak prvog broja naših Limanskih novina, pozdravljam predsednika Marka Vojnovića i želim vam mnogo uspeha u radu.\nLimanske novine broj 1


Crno/bela kolekcija rasvete za moderne enterijere - Moj Enterijer – Kupatila, Nameštaj, Kuhinje, Garniture...\nKomadi koje vam predstavljamo poseduju sve ove karakteristike i kombinuju više prednosti, nalik funkcionalnosti i izdržljivim materijalima, u jednom, stilskom dizajnu.\nPojavljujući se kao misao zamrznuta u vremenu, Union kolekcija rasvete, dizajnirana od strane Haima Evgija, predstavlja estetski i funkcionalni ekvilibrijum. Ručno kreirana serija unikatnih, savršeno izbalansiranih konstrukcija, sastoji se od redova drveta i metalnih elemenata, postavljenih zajedno u elegantnoj harmoniji.\nJednostavne senke pojavljuju se kao izvanredno izbalansirani akt na tankoj konstrukciji, koja je postavljena pod uglom idealnim za čitanje i rad. Svi upotrebljeni materijali tokom kreiranja ove linije stonih lampi, izuzetno su izdržljivi i poseduju šik stil, tako da svrstavaju ove proizvode među dugovečne.\nUkoliko vam je potreban komad koji će se uklopiti sa vašim enterijerom, tu vas ove lampe pokrivaju, jer su njihove linije dostupne u dve različite veličine, podnim i stonim verzijama, ali i crno/belim kombinacijama boja, koje su savršen par svakom modernom enterijeru.\nPROČITAJTE SLEDEĆI TEKST: Palma - kolekcija rasvete koja unosi zelenilo u vaš dom